Scam, Tipu Dan Beza Antara Kita Berbanding Pelarian Syria

Sebenarnya, aku rasa kita dirasuk perasaan tak cukup dalam diri kita. Yang kita nampak duit sebagai alat pengukur kebahagian.

Dan sebab ini juga kita kecanduan kaya. Masalahnya adalah apabila diri kita dah kaya, kita mulai kabur siapa diri kita. Kita hilang hala tuju. Sebab bila diri dah kaya, kita rasakan yang kita boleh halakan kemana saja kita nak tuju.

Kita tipu orang-orang kurang pengetahuan. Kita pijak orang yang lebih rendah dari kita. Kerja sebulan gaji belas ribu, kutuk orang gaji seribu.

Utopia apa yang kita nak capai sebenarnya?

Masa dulu, ada kawan join MLM. Dia datang rumah sewa dan “closing” benda yang dia buat. Siap tayang duit banyak berkepuk-kepuk. Aku tak salahkan dia. Tapi aku marah juga sebab dapat tahu dia tipu guna duit orang. Ramai juga yang ikut masuk nampaknya. Tapi takpa. Hal lama.

Masa kerja kat Australia, rasa ramai gila orang Malaysia kena tipu dengan ejen pekerjaan yang rata-ratanya datang dari Malaysia juga. Ada yang sanggup labur sampai 8 ribu, 6 ribu, beribu-ribu.

Sampai ada seorang pakcik (umur dia nak sebaya dengan ayah aku) pun kena. Yang tipu dia pula adalah anak saudaranya sendiri. Tapi pakcik ni steady, dia maafkan saja anak saudara dia tu.

Apakah kita dah hilang moral kemanusiaan kerna lebih memilih duit dari saudara keturunan? Bila sampai di sana, apa yang dijanjikan segalanya palsu pula.

Tapi itulah, yang ku geram sangat ni adalah kenapa kita ni dah macam “bagai lembu dicucuk hidung”. Mudah percaya dengan orang, orang tayang gaji belas ribu sebulan kita pun nak.

Orang cakap kerja luar negara ni dapat pulangan besar kita pun nak. Tapi sikit pun kita tak buat kajian, tak belajar sikit, tak ambil tahu sikit, yang kita tahu serah bulat-bulat pada orang.

Di pojok dunia manapun, kalau kita tak minta tuhan kurniakan rasa kecukupan dalam semua benda, kita tak akan pernah rasa bahagia. Biaq pi lah gaji puluh ribu pun sebulan.

Aku terkesan betul dengan geng pelarian Syria masa aku kat sana. Depa ni berasa cukup. Hidup daif takda harta benda pun depa ucap “Alhamdulillah, semua tuhan bagi”.


Kena Scam Trip Ke Jepun? Ini 3 Ciri Mudah Untuk Anda Kenal Pasti

Musim cuti sekolah telah tiba. Ramai yang memasang impian ingin bercuti ke Jepun. Dan baru-baru ni kita sering terbaca tentang pakej-pakej ke Jepun yang bajet dan murah.

Harga pakej cuma RM2900-RM3000 termasuk tiket penerbangan, penginapan, pengangkutan dan macam-macam lagi kemudahan yang dijanjikan. Tapi pada hakikatnya, itu hanyalah tipu helah semata-mata yang digunakan untuk menipu wang pelanggan.

Di sini kami ingin berkongsi beberapa point penting untuk anda mengenalpasti samada pakej perlancongan ke Jepun itu adalah scam atau tidak.

1. Harga pakej keseluruhan KURANG RM3000 dan dijanjikan pakej ALL-IN termasuk TIKET PENERBANGAN

Harga tiket penerbangan pergi balik ke Jepun (Tokyo) secara kasarnya ialah dalam lingkungan RM1800-RM2500 bagi penerbangan Air Asia / Japan Airlines / MAS / All Nippon Airways dan RM1200-RM2200 bagi penerbangan ke Osaka / Kansai.

Harga penginapan hotel 3-bintang atau apartment / homestay pula dalam lingkungan RM1000 untuk 4 malam/5 malam. Tambahan pula dengan nilai matawang Jepun yang tinggi sekarang, mencecah 4.2 kali ganda nilai matawang Malaysia.

Jadi tidak logiklah jika pakej percutian tersebut kurang dari RM3000 lebih-lebih lagi jika dikatakan termasuk makan, pengangkutan dan sebagainya.

2. Menawarkan pengangkutan peribadi dengan harga pakej kurang dari RM3000.

Bagi kumpulan yang mempunyai golongan warga emas, kadang-kala terasa agak berat untuk menyertai pakej yang menggunakan public transport. TETAPI diingatkan bahawa harga private transport di Jepun SANGAT MAHAL.

Kos untuk menyewa VAN atau MINI BUS di Jepun untuk sehari (8 jam perjalanan) mencecah 150,000 Yen – 200,000 Yen (RM5000-RM8000). Jadi sekiranya pakej yang anda lihat menawarkan harga yang terlalu murah untuk pengangkutan peribadi, semestinya harga tersebut tidak masuk akal.

3. Pakej ALL-IN termasuk BULLET TRAIN yang tersangat murah

Pakej 7H6M ke Tokyo Osaka Kyoto termasuk Bullet Train. Sekiranya harga yang ditawarkan kurang dari RM5000 adalah tidak logik. Ini kerana harga tiket ONE-WAY dari Tokyo ke Osaka sahaja adalah 14,000 Yen (RM500++).

Jika dicampurkan dengan harga tiket penerbangan, pengangkutan dan makan, sepatutnya kos sudah mencecah RM7000 seorang tetapi harga yang ditawarkan cuma RM5000. Jadi semestinya ada tipu helah.

4. Pakej backpackers termasuk Disneyland, Mt Fuji Cable Car, penginapan, pengangkutan cuma RM1700

Harga tiket Disneyland adalah 7400 Yen (RM300), Trip ke Hakone Mt Fuji pula adalah 6000 Yen (RM250) seorang, pengangkutan pula lebih kurang 8000 Yen (RM400) untuk 5 hari, belum masuk tempat tinggal dan makan.

Total dah mencecah RM2000. Takkan travel agent tersebut tidak ambil untung? Jadi semestinya ada tipu daya. Sama ada pakej tersebut adalah penipuan 100% ataupun akan terdapat banyak harga ‘ADD-ON’ yang perlu dibayar setibanya di Jepun nanti.

Ramai yang sering terperdaya dengan Pakej yang ‘SANGAT MURAH’ untuk percutian ke Jepun sedangkan sebenarnya itu adalah SCAM! Jadi berhati-hatilah ketika memilih pakej percutian ke Jepun kerana hanya kerana disebabkan terlalu sayang untuk keluarkan wang, habis seluruh simpanan terbakar begitu sahaja akibat ditipu ejen-ejen pelancongan ‘hantu’.

Nasihat kami, jangan sangka percutian ke Jepun murah seperti ke Korea atau Beijing. Harga kos di Jepun adalah 4 kali ganda dan sama seperti melancong ke Amerika Syarikat.

Fikir masak-masak dan selidik betul-betul sebelum anda membuat bayaran kepada travel agent yang menjanjikan pakej yang ‘teramat-amat berbaloi’.


‘Scammer’ Jual Darah Dan Air Liur Bekas Pesakit COVID-19 Dengan Harga RM4,000 Di Dark Web

Situasi panik dan gusar kebanyakan manusia di seluruh dunia akibat wabak COVID-19 yang telah membunuh 80,000 orang di seluruh dunia telah dijadikan modus operandi baharu buat para penipu atau scammers untuk mengaut keuntungan.

Terbaharu, melalui perkongsian yang dibuat oleh Tech Times, terdapat satu iklan di Own Shop – salah satu pasaran Dark Web yang terkenal – di mana mereka menjual darah dan air liurnya yang sembuh daripada wabak COVID-19.

Own Shop turut mendakwa bahawa darah dan air liur tersebut mampu untuk membuatkan seseorang kebal dari wabak COVID-19. “Saya perlukan duit untuk membiayai keluarga,” kata keterangan produk tersebut. Darah dan air liur dijual pada harga $1,000 bersamaan dengan RM4,000.

Tambah Tech Times, kepercayaan ini wujud selepas mereka mengeluarkan teori bahawa jika anda selamat dari wabak coronavirus, maka anda akan kebal terhadap kesan wabak ini.

Skandal penipuan ini adalah sebahagian daripada kes-kes penipuan yang lain sepanjang situasi pademik akibat wabak COVID-19. Mereka telah mengambil peluang untuk mengeksploitasi dan menggunakan ketakutan manusia bagi keuntungan peribadi.

Satu laporan yang dikeluarkan oleh firma perisikan global, IntSights yang diterbitkan pada hari Selasa berkata, “Kekurangan kit ujian coronavirus – terutamanya di negara seperti Amerika Syarikat – membawa kepada permintaan yang tinggi terhadap produk demikian dalam pasaran gelap.”

“Tetapi ‘produk’ ini sama sekali tidak benar, dan pembeli akan ditipu dengan wang mereka,” kata IntSight.

Untuk bacaan lanjut mengenai situasi COVID-19 di beberapa negara, klik pautan di bawah.

WHO Akui Buat Kesilapan, Minta COVID-19 Tidak Dipolitikkan

Jerman Dan Belanda Benarkan Laungan Azan Untuk Naikkan Semangat Hadapi COVID-19

Keadaan Di Wuhan Kembali Sesak Sebaik Sahaja Tempoh 11 Minggu ‘Lockdown’ Tamat


Scammer Lampin Pakai Buang ‘Dhia Alesya Sofea’ Di Facebook Ditahan Polis

Polis menahan seorang wanita dipercayai terbabit dengan penipuan jual beli barangan bayi menerusi internet dalam serbuan sebuah rumah dekat dekat Kampung Jawa, Kota Tinggi, semalam.

Ketua Polis Johor, Datuk Wan Ahmad Najmuddin Mohd, berkata dalam serbuan kira-kira jam 5 petang itu, suspek berusia 26 tahun itu didapati turut terbabit dalam 16 kes menggunakan modus operandi sama di seluruh negara.

Katanya, serbuan itu berdasarkan satu laporan bertarikh 16 Januari lalu di Balai Polis Senai berhubung penipuan di laman Facebook (FB) menggunakan akaun ‘Dhia Alesya Sofea’ yang mengiklankan produk barangan bayi seperti lampin pakai buang pada harga murah.

“Selepas pengadu memasukkan sejumlah wang ke dalam akaun dinyatakan, suspek memberi pelbagai alasan dan gagal dihubungi.

“Polis membuka kertas siasatan mengikut Seksyen 420 Kanun Keseksaan bagi mengesan dan menangkap suspek,” katanya dalam satu kenyataan di sini, hari ini.

Wan Ahmad Najmuddin berkata, pihaknya akan mendapatkan perintah reman terhadap suspek hari ini.

Katanya, mereka yang menjadi mangsa suspek dan belum membuat laporan diminta tampil ke balai polis berhampiran bagi membantu siasatan polis.

“Orang ramai dinasihatkan lebih berhati-hati dan membuat semakan teliti sebelum berurusan secara atas talian, terutama membabitkan harga barangan yang lebih murah berbanding harga pasaran,” katanya.

BACA: Apa Yang Lelaki Ini Balas Kepada Scammer SMS Adalah Troll Terbaik Kami Pernah Lihat. Memang Annoying


‘Scary Stories To Tell In The Dark’ Karya Seram Mantap Terbaru Guillermo Del Toro

Apa yang akan terjadi jika kisah urban myth yang sebelum ini hanya menjadi buah mulut dari satu generasi ke generasi jadi kenyataan? Itulah yang bakal diperlihatkan dalam filem seram hebat ‘Scary Stories To Tell In The Dark’ yang akan ditayangkan di Malaysia pada 19 September 2019.

Pengarah tersohor Guillermo del Toro merupakan penerbit untuk filem arahan André Øvredal ini. Filem seram ini merupakan adaptasi daripada buku dengan nama yang sama, Scary Stories to Tell in the Dark oleh Alvin Schwartz.

Scary Stories To Tell In The Dark menjadi antara filem seram dengan kutipan tertinggi ketika ianya dilancarkan di Amerika Syarikat akan berjaya membuat kutipan USD20.8 juta (RM~86.8 juta) pada hujung minggu pertama ianya ditayangkan. Laman Rotten Tomatoes turut mengelaskan filem ini sebagai salah satu filem seram yang hebat untuk tahun 2019.

Bukan itu sahaja, kutipan yang dibuat tersebut hanya sedikit sahaja di belakang Fast & Furious: Hobbss & Shaw yang mengutip USD25 (~RM104 juta) juta pada hujung minggu kedua ianya ditayangkan di Amerika Syarikat. Filem ini turut dipuji kerana tidak terlalu bergantung kepada CGI untuk menghasilkan babak seram yang ada dalam filem ini.

The bottom line when creating the monsters for "Scary Stories to Tell in the Dark" was to be as true to the source material as possible pic.twitter.com/nw1X36El7j

— Insider (@thisisinsider) August 11, 2019

Scary Stories to Tell in the Dark akan membawa anda ke tahun 1968 di sebuah pekan kecil bernama Mill Valley. Seorang gadis bernama Sarah terjumpa sebuah buku usang yang ditinggalkan bertahun lamanya tanpa diusik. Tanpa pengetahuan beliau, buku tersebut menyimpan pelbagai kisah seram serta makhluk yang sebelum ini hanya muncul dalam kisah rakyat sahaja. Selepas Sarah membuka buku tersebut, maka Mill Valley terus menjadi kucar kacir.

Mungkin anda akan rasa filem ini mirip filem Goosebumps, tetapi tiada yang lucu dalam filem ini. Dan wataknya semuanya sangat mirip dengan versi bukunya. Buat peminat setia filem seram, jangan lupa tarikh 19 September 2019 ini.

Anda mahu ke tayangan perdana filem ini pada 11 September 2019 di mmCineplexes @ e-curve? Isi butiran anda di sini. Selamat berjaya!


‘Screwdriver’ Mudah Alih Xiaomi Dengan Pengecasan USB-C Ini Ditawarkan Dengan Harga RM125

Bermula pada tahun 2010 dengan memperkenalkan telefon pintar mampu milik, siapa sangka Xiaomi mampu berada dimana mereka sekarang. Hadir dengan seleksi barangan elektronik daripada telefon pintar sehinggalah kepada kelengkapan rumah semuanya ditawarkan di bawah jenama ini.

Pada kali ini, kami ingin kongsikan kepada anda sebuah lagi barangan yang agak menarik untuk dimiliki pada pendapat kami khususnya para lelaki iaitu screwdriver mudah alih daripada Xiaomi.

Dinamakan sebagai Xiaomi Mijia, model ini hadir dengan 12 jenis mata yang berbeza dalam memudahkan anda membuka serta memasang skru dengan mudah.

Rekaannya yang berwarna hitam dan tampak moden ditambah pula dengan fungsi pengecasan menggunakan USB-C sekaligus membuatkan Xiaomi Mijia sangat praktikal untuk digunakan oleh orang ramai.

Oh ya, Xiaomi Mijia yang sangat berguna untuk kegunaan di rumah mahupun pejabat ini hadir dengan harga mampu milik. Screwdriver mudah alih daripada Xiaomi ini untuk didapatkan dengan harga serendah RM125 sahaja. Anda boleh klik di sini untuk mendapatkannya.

Sementara itu, IKEA Rusia pada minggu ini hadir dengan panduan bina khemah untuk kanak-kanak di rumah menggunakan perabot mereka. Turut dikongsikan, cara-cara menghias ruang tamu seakan siri TV kegemaran anda.

IKEA Rusia Hasilkan Panduan Bina Khemah Untuk Kanak-Kanak Di Rumah Menggunakan Perabot Mereka

IKEA Kongsi Cara Hias Ruang Tamu Persis Siri TV Kegemaran Anda


SCRUT Tawarkan Perkhidmatan Laporan Kereta ‘Recond’ Dari Jepun

Apabila terdapat pengguna yang mahukan kenderaan yang eksotik atau model kereta yang tidak ditawarkan untuk pasaran Malaysia pastinya kereta recond menjadi pilihan.

Sebagai pencerahan, kereta recond merupakan kereta terpakai namun masih dalam kondisi yang baik serta diperkemas semula sebelum diimport. Di Malaysia, hanya kereta recond dari UK dan Jepun yang dibenarkan untuk dibawa masuk.

Meskipun kereta recond ini seringkali terdiri daripada kereta yang mewah, terdapat segelintir kereta yang pernah mengalami kerosakan yang serius dan dibaiki semula sebelum dijual kepada umum. Masalah terjadi apabila pembeli merasa tertipu apabila menerima kereta yang mengalami masalah chasis atau kerosakan yang menelan kos yang tinggi.

Dalam usaha untuk membolehkan pengguna mendapatkan kereta recond dalam kondisi yang baik serta elak ditipu, sebuah perkhidmatan yang dinamakan SCRUT dibawah kendalian Ifcon Technology Sdn Bhd telah ditubuhkan bagi membantu pengguna menyemak laporan keadaan kereta yang diimport dari Jepun.

Apa yang menarik perhatian kami adalah altenatif yang ditawarkan dimana pembeli cuma perlu memasukkan nombor chasis kenderaan yang berminat ke laman web SCRUT. Anda boleh klik disini untuk ke laman rasmi.

Berdasarkan apa yang dikongsikan, para pengguna bakal menerima laporan penuh yang terdiri daripada bulan dan tahun pendaftaran , nombor model dan varian, jarak perbatuan ketika dijual, pernah terlibat dalam kemalangan atau tidak, enjin, tombol gear, jenis kerosakan luaran, beg udara serta tempat terakhir diservis.

Pastinya laporan ini sangat penting buat pengguna khususnya buat mereka yang ingin mendapatkan harga yang berharga ratusan ribu atau jutaan Ringgit. Setiap laporan ini boleh dimiliki dengan nilai 50 kredit bersamaan RM50.

Difahamkan, SCRUT bakal menawarkan servis mereka dalam versi aplikasi tidak lama lagi. Melalui laporan ini pastinya pengguna tidak lagi merasa curiga atau was-was sebelum memilih untuk mendapatkan kereta recond yang dihajati.


Lihat Cara Kreatif Skyscanner ‘Mempromosikan’ Apple iPhone XS

Sudah menjadi lumrah setiap kali Apple memperkenalkan model terbaru, produk keluaran mereka pastinya akan menjadi bahan sindir atau ‘troll’ daripada jenama-jenama lain.

Malah, pada kali ini syarikat penawaran aplikasi penerbangan rendah iaitu Skyscanner antara terawal dalam menghasilkan iklan terbaru menyindir Apple iPhone XS. Berikut merupakan iklan terbaru Skyscanner yang berjaya menjadi tular seluruh dunia.

Berdasarkan perbandingan yang dibuat, para pelanggan diharus untuk membuat keputusan ‘bijak’ sama ada untuk menggunakan wang mendapatkan iPhone XS atau bercuti ke Eropah yang pastinya lebih menarik menarik dan menyeronokkan.

Bertabahlah Apple. Sudah tiba waktunya syarikat-syarikat lain menjalan ‘promosi percuma’ buat anda. Dijangka lebih banyak lagi syarikat-syarikat bakal menyusul selepas ini dalam membandingkan produk yang ditawarkan bersama Apple iPhone terbaru.


Seagate Seven Ialah Cakera Keras Mudah Alih Paling Nipis Dan Cantik Di Dunia

Hanya dengan ketebalan 7mm, Seagate melancarkan Seven sebagai cakera keras 500GB USB 3.0 paling slim, nipis. Saiz itu lebih nipis daripada sebuah iPhone 6 Plus. HDD itu dilancarkan untuk menyambut ulang tahun ke-35 Seagate memperkenalkan pengeluaran besar besaran cakera keras 5.25 inci untuk personal komputer. Seagate memaklumkan ia dibuat berdasarkan Angsana drive 5-mm. Cakera ini bukan bertujuan untuk prestasi tetapi ianya mesej kepada dunia bahawa, SEAGATE sekarang selangkah ke hadapan. Seagate Seven akan berada di pasaran bermula awal Februari pada harga RM399.


Seakan Dalam Anime Ghibli, Video Kecantikan ‘Sand Dunes’ Di Kelantan Ini Buat Netizen Terpegun

Rakyat Malaysia apabila viral tempat-tempat menarik yang cantik pasti akan berasa teruja untuk terjah. Bahkan, loji kumbahan yang ‘glow up’ pun ramai yang berkunjung untuk bergambar.

Terbaharu, seorang pengguna TikTok @heartpatrick telah berkongsi sebuah video memaparkan satu destinasi pelancongan di Kelantan yang membawa ‘vibes’ dalam anime ghibli dan pemandangannya cukup memukau.

Hokkaido, Kelantan #tiktokmalaysia #tiktokkelantan #kelantan #kotabaharu #ghibli #studioghibli

♬ Ghibli-style nostalgic waltz – MaSssuguMusic

Difahamkan, destinasi itu terletak di Pantai Mek Mas, Kota Bharu, Kelantan dan dapat dilihat ia dikelilingi dengan sand dunes serta terdapat tumbuhan yang tumbuh di pasir tersebut.

Pada awalnya, pemilik video hanya mahu mengambil gambar biasa di sana tetapi tidak sangka keadaan kawasan itu bawa vibes anime ghibli. Malah, video itu telah meraih perhatian orang ramai dan rata-rata netizen terpegun melihat keindahan tempat tersebut.

Akan tetapi, penduduk tempatan mengatakan bahawa sebenarnya tempat itu ‘biasa’ sahaja tetapi disebabkan pemilik video seorang jurugambar maka hasil video itu kelihatan cantik. Ketika artikel ini ditulis, video tersebut telah meraih lebih 20 ribu tontonan.


airasia super app Sedia Luaskan Penawaran Dengan Ciri Kesihatan Buat Para Pengguna

Sebut mengenai AirAsia, pasti ramai yang cukup kenal dengan syarikat penawar penerbangan tambang murah yang menjadi pilihan ramai ini. Walau bagaimanapun, syarikat ini nampaknya semakin rancak dalam membangunkan aplikasi mereka iaitu airasia super app.

Hadir dengan pelbagai fungsi, airasia super app baru-baru ini nampaknya sedia menambah fungsi kesihatan pada aplikasi ini menerusi kerjasama bersama Naluri.

Untuk pengetahuan, Naluri merupakan penyedia perkhidmatan kesihatan digital yang terbukti secara klinikal membantu pengguna dalam memulakan gaya hidup lebih sihat.

Naluri Food Journal menjadikan penjejakan kalori makanan lebih mudah dengan hanya memuat naik gambar makanan anda. Bukan seperti catatan tradisional, Naluri memberikan penilaian makanan yang dikuasakan oleh kecerdasan buatan serta nasihat pemakanan dan diet daripada pasukan Naluri yang terdiri daripada pakar berdaftar.

Buat anda yang berminat untuk mengetahui lebih lanjut mengenai fungsi yang ditawarkan, anda boleh muat turun aplikasi airasia super app menerusi App Store dan juga Google Play.

Tular pada hari ini apabila Chatime dikatakan cuba backup Neelofa yang berlepas ke Langkawi sekaligus membuatkan para netizen bengang selepas mendapati tiada pembukaan cawangan seperti yang didakwa.

Tiada Pembukaan Cawangan Baru, Netizen Bengang Chatime Cuba ‘Backup’ Alasan Neelofa Ke Langkawi

Baru Sahaja Seminggu ‘Borong’ Saham Berjaya, Jalil Rasheed Kini Raih Keuntungan RM8.4 Juta


Seakan Dalam Filem Fiksyen, Teknologi AI Mampu Terbangkan Pesawat Tempur Selama 17 Jam

Teknologi kecerdasan buatan (AI) pada saban tahun telah bertambah kebolehannya yang mana boleh bantu memudahkan urusan seharian manusia. Siapa sangka suatu hari nanti pesawat tempur yang boleh dikawal dengan AI seperti di dalam filem fiksyen benar-benar terjadi di dalam realiti?

Terbaharu, sebuah pesawat tempur F-16 dilaporkan telah berjaya dikendalikan oleh kecerdasan buatan selama 17 jam. DARPA mengumumkan kejayaan program VISTA (Variable In-flight Simulation Test Aircraft) dengan pesawat yang dibangunkan oleh Lockheed Martin Skunk Works.

Ini juga merupakan kali pertama sebuah AI menerbangkan sebuah pesawat tempur di dalam sejarah. Di bawah program VISTA, pesawat F-16D Block 30 Marble II telah dikemaskini dengan peralatan elektronik dari Block 40.

Pesawat ini diberikan nama baharu VISTA X-62A kerana sistem swaterbang dan eksperimen yang digunakan. Ini juga merupakan sebuah lagi projek DARPA dan Tentera Udara Amerika Syarikat (USAF) untuk membangunkan pesawat tempur swaterbang untuk kegunaan masa hadapan.

VISTA saat ini sedang menjalani beberapa siri pemeriksaan rutin dan akan meneruskan ujian penerbangan di Pangkalan Tentera Udara Edwards sepanjang tahun 2023.

Selain VISTA, USAF turut mempunyai program Skyborg bagi membangunkan dron yang berfungsi secara berkumpulan dengan kemampuan berkerjasama dengan pesawat tempur yang diterbangkan oleh manusia.


Seakan Filem Aksi, Pencuri Nekad Pecahkan Dinding Kedai Kopi Untuk Curi 436 iPhone Bernilai RM2.2 Juta

iPhone sememangnya menjadi buruan ramai berikutnya modelnya yang premium dan juga mempunyai nilai jual semula yang tinggi. Siapa sangka sekumpulan pencuri nekad pecahkan dinding untuk mencuri sejumlah iPhone seakan dalam filem aksi.

Insiden ini berlaku di Seattle, Amerika Syarikat yang mana dilaporkan telah dilakukan oleh 2 orang pencuri dengan memecahkan dinding sebuah kedai kopi yang bersebelahan dengan Apple Store menerusi ruang tandas.

Good morning Twitter fans! Yesterday was a weird day…

1. Two men broke into one of our retail locations. Why? To cut a hole in our bathroom wall to access the Apple Store next door and steal $500k worth of Iphones🙄

2. Later that night on the way to the grocery store my wife… pic.twitter.com/DcUld6ULEd

— Mike Atkinson (@coffeemikeatkin) April 4, 2023

Difahamkan pencuri berjaya melarikan sebanyak 436 unit iPhone yang dianggarkan bernilai $500,000 (~RM2,2 juta).

Eric Mark selaku pengurus runcit kedai kopi di situ berkata beliau tidak dapat menjelaskan bagaimana stor jagaannya itu diceroboh selepas mendapat panggilan daripada pihak berkuasa.

Hal ini kerana kedai yang diselianya itu hanya menjual kepada pelanggan sangat spesifik. Selepas berbincang dengan polis, beliau mengesahkan premis perniagaannya digunakan sebagai laporan pencuri untuk sampai ke Apple Store yang bersebelahan dengannya.

Beliau percaya bahawa terdapat seseorang individu yang arif dengan selok belok stor bertanggungjawab dalam insiden pencerobohan tersebut. Pihak polis bagaimanapun masih melakukan siasatan dan belum mengeluarkan kenyataan rasmi berkaitan insiden itu.


Seakan Filem ‘Final Destination’, Besi Buruk Dari Lori Melayang Tembusi Cermin Kereta

Tular satu rakaman video dashcam di mana sebuah kereta mengalami kerosakan pada bahagian cermin apabila sebatang besi buruk terjatuh dari lori lalu melayang menembusinya.

Dalam rakaman video itu pemandu kekal tenang dan tidak panik sejurus insiden tersebut terjadi, sambil meneruskan perjalanan. Bagaimanapun, lori terbabit ‘meninggalkan’ tempat kejadian begitu sahaja.

Menurut pemilik dashcam, ketika kejadian itu berlaku dia bersama dengan seekor anjing peliharannya yang sedang berada di tempat duduk belakang.

Final destination siellllllll batang besi tetiba melayang tembus cermin dekat seat penumpang…wtf scary pic.twitter.com/9IoqLpiTZv

— Alan (@IniAlalalannn) January 14, 2023

Rakaman video yang sedang tular di pelbagai platform media sosial ketika ini mengundang rasa tidak puas hati netizen. Gara-gara pemandu lori mengabaikan ciri-ciri keselamatan sehingga hampir menyebabkan kemalangan yang lebih besar terhadap pengguna jalan raya lain.

Orang ramai mahu campur tangan pihak berkuasa dan mengambil tindakan tegas terhadap pemandu serta syarikat lori terbabit kerana isu ini kerap kali berlaku dan membahayakan kenderaan-kenderaan yang lebih kecil.

Tambah netizen, mereka memilih untuk menjarakkan kenderaan daripada berdekatan dengan lori-lori, dengan memotong kenderaan besar tersebut untuk mengelakkan perkara yang tidak diingini.

The authorities take immediately action, especially the road transport department. #JPJMalaysia https://t.co/UG3sEcqhCV

Thank God nothing happened to the driver and the dogs…

My husband selalu pesan, if nampak lori besar (macam lori tu), jangan drive dekat… Stay away as far as possible… I applied his pesan to all lori, even lori sampah pun 😌 https://t.co/JDqJJNYqT5

— الفاوانيا (@amalin_sayhello) January 14, 2023

cause of things like this la its either i overtake them or stay far behind lorries and never let any lorries behind me at a very close distance. https://t.co/aUR2dtCcsx

— 𝓢𝓲𝓶𝓻𝓪𝓷 (@Simranrandhwa30) January 14, 2023

Dalam pada itu, mangsa memberitahu dia telah membuat laporan polis dan akan membuat tindakan susulan selepas mendapat khidmat nasihat daripada pihak peguam.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Seakan Hotel 5 Bintang, Bilik Tidur Anak Perempuan Che Ta Buat Netizen Terpegun

Pasti anda mengenali anak perempuan Che Ta iaitu Aaisyah Dhia Rana, bukan? Untuk pengetahuan anda, Aaisyah merupakan anak hasil perkahwinan Che Ta bersama Zain Saidin pada 2013.

Terbaharu, sebuah video yang menunjukkan bilik tidur anak perempuan Che Ta telah tular di TikTok. Menerusi video terbabit, dapat dilihat pemilik video menerokai bilik tidur tersebut bersama Aaisyah.

Heaven nya ampaaaaa Nak jadi anak Che Ta gak lah!

♬ original sound – Nur Khalaf – Nur Khalaf

Bukan sahaja cantik tetapi ruangan biliknya juga cukup besar dimana ruangan bilik air juga dilengkapi dengan bath tub.

Perkongsian tersebut telah meraih perhatian orang ramai dan rata-rata netizen terkejut melihat saiz bilik tidur dan bilik air Aaisyah yang besar serta cantik.

Segelintir netizen terpegun dan mengatakan bahawa saiz bilik tidur Aaisyah sudah seperti sebuah rumah kondominium kerana luas.


Seakan Kereta Batman, Lamborghini Lancarkan Model Terbaru V12 Vision GT

Sejak mula kereta Batman atau lebih dikenali dengan nama Batmobile versi tahun 1989 ditayangkan, model tersebut berjaya muncul sebagai rekaan yang ikonik sehingga kini. Rekaan tersebut secara tidak langsung berjaya menjadi inspirasi kepada beberapa pengeluar kereta.

30 tahun berlalu, Lamborghini selaku jenama kereta berkuasa tinggi di Itali nampaknya telah memperkenalkan model terbaru mereka iaitu Lamborghini V12 Vision GT.

Menariknya, model yang bernadikan enjin V12 ini berjaya mengingatkan orang ramai terhadap rekaan Batmobile serta tampil dengan kemasan yang futuristik.

Dari segi prestasi, model ini dikuasakan dengan enjin V12 hibrid yang mampu menawarkan pretasi 808 kuasa kuda. Dikhaskan untuk tujuan perlumbaan, model ini hadir dengan hanya satu tempat duduk serta rekaan kokpit yang moden.

Hadir dengan berat serendah 819kg membuatkan orang ramai tertanya-tanya kelajuan maksimum yang boleh dicapai oleh model ini. Untuk pengetahuan, rekaan model ini diinpirasikan daripada Lamborghini Marzal keluaran 1968. Berikut kami kongsikan video pelancaran Lamborghini V12 Vision Gran Turismo.

Dua bulan lalu, enam kereta Lamborghini Huracan telah disita oleh Jabatan Kastam Malaysia. Turut dikongsikan, keadaan kilang palsu yang menjual Ferrari dan Lamborghini palsu.

Enam Kereta Lamborghini Huracan Disita Jabatan Kastam Malaysia

Lihat Keadaan Kilang Palsu Yang Menjual Ferrari Dan Lamborghini Palsu Berharga RM185,188


Seakan Orang Muda, Telatah Datuk Zainal Abidin Menari ‘Para Para Dance’ Buat Netizen Terhibur

Sebut mengenai Datuk Zainal Abidin Hassan pasti orang ramai mengenalinya. Berjaya menjadi salah seorang legenda bola sepak tempatan serta pengurus pasukan antara yang membuatkan nama beliau menjadi sebutan.

Terbaharu, Datuk Zainal Abidin Hassan yang kini mengurus pasukan bola sepak di Liga Super menerusi sebuah video dilihat sangat selesa dan hebat menari tarian yang pernah dipopularkan oleh kumpulan dari Jepun.

Para Para Jenal Sakura… #jenal #cip #mufc #gegau #sporting #malaysiasuperleague #paraparasakura

Menerusi perkongsian Tiktok @nostalgicmalaccan, dapat dilihat Datuk Zainal Abidin Hassan seakan tidak kekok menari Para Para Dance yang sekaligus mengejutkan pelbagai pihak mengetahui kebolehan individu ini.

Malah, terdapat netizen yang memaklumkan telatah pengurus bola sepak berusia 62 tahun ini seakan orang muda. Berikut merupakan respon netizen terhadap perkongsian ringkas telatah Datuk Zainal Abidin Hassan ini.

Datuk Zainal Abidin Hassan turut menjadi buah mulut orang ramai sekitar Mei lalu apabila dikatakan telah bercerai dengan Fyna Jebat selepas beberapa bulan bernikah.


Seakan Permainan ‘The Last Of Us’, Animasi Kuala Lumpur Menjadi Bandar Terbengkalai Ini Raih Perhatian Netizen

HBO baru sahaja menyiarkan sebuah drama bersiri The Last Of Us yang diinspirasikan daripada permainan popular. Siapa sangka pemandangan bangunan terbengkalai seperti di dalam drama bersiri itu tiba-tiba boleh dilihat terjadi di tengah-tengah kawasan ibu kota negara kita yang cukup sibuk.

Menerusi perkongsian akaun TikTok @harzachvfx, beliau telah berkongsi sebuah video yang berkisarkan pemandangan ibu kota Kuala Lumpur berubah menjadi seperti bandar terbengkalai yang dipenuhi rumput tinggi dan juga ada kelibat zombie.

Yeahh, The Last of Us HBO series is finally droppin’. #tlou #thelastofus #tlouhbo #harzachvfx #vfx @hbomax @playstation @hbo

♬ original sound – 𝗛𝗮𝗿𝗭𝗮𝗰𝗵 – 𝗛𝗮𝗿𝗭𝗮𝗰𝗵

Can you spot a clicker? – The Last of Us #thelastofus #harzachvfx #vfx #tlou #tlou2 #thelastofus2

Video berdurasi 16 saat ini telah mencuri perhatian netizen kerana tampak sangat realistik dan kelihat seperti ‘hidup’. Senario ini berjaya dicipta oleh beliau memandangkan sudah berkecimpung di dalam bidang visual efek dan 3D. Jadi, tidak hairanlah, hasil karyanya nampak sangat profesional serta kemas.

Setakat ini, video tersebut berjaya meraih jumlah tontonan sebanyak 1.2 juta, 83,900 likes dan juga 1,656 komen yang ditinggalkan. Menjengah ke ruangan komen, rata-rata pengguna meluahkan rasa kagum dengan hasil visual dan animasi yang dibuat dipamerkan pada video tersebut.

Drama bersiri The Last Of Us telah menjadi sensasi di seluruh dunia kerana ia merupakan adaptasi daripada permainan terkemuka PlayStation. Jadi, tidak hairanlah jika video itu secara tidak langsung telah mencuri perhatian peminat tempatan yang turut menantikan drama siri ini.


‘Seakan Zaman Masuk AF Dahulu’ – Netizen Terkejut Lihat Penampilan Terbaru Aizat Amdan

Aizat Amdan selaku penyanyi dan komposer popular pernah memasuki industri hiburan tanah air menerusi sebuah program realiti tv. Penampilan beliau yang agak besar antara yang membuatkan mudah diingati seiring dengan penggunaan tagline ‘kasi gegar’.

Beliau seterusnya telah menghilang diri selama beberapa bulan sebelum tampil dengan imej serba baharu yang tampak lebih sihat dan kurus. Malah, beliau turut pernah berkongsi program diet yang dilakukan dengan mengelakkan pengambilan nasi, air bergas dan juga makanan berproses selama 3 bulan serta turut melakukan senaman secara konsisten.

Terbaharu, Aizat Amdan selepas hampir empat bulan menjalin rumah tangga, penampilan beliau menerusi sebuah acara dilihat sangat berbeza di mana Aizat dilihat kembali kepada bentuk suatu ketika dahulu.

Meskipun tampil dengan penampilan yang berbeza, suara dan tenaga Aizat Amdan tampak tidak berubah malah masih berjaya menghiburkan para penonton menerusi lagu hits beliau iaitu Hanya Kau Yang Mampu. Berikut merupakan respon netizen terhadap penampilan Aizat Amdan.

Walau apapun, didodakan semoga Aizat Amdan berbahagia bersama yang tersayang serta terus menghasilkan karya dalam menghiburkan peminat muzik tanah air.


‘Searching’ Sebuah Filem Penyiasatan Yang Hebat

Minggu ini satu filem psychological thriller ‘Searching’ berada di pawagam. Rasanya ramai familiar dengan wajah pelakon utama filem ini, John Cho. Jika sebelum ini beliau terkenal dengan karya hebat seperti Harold & Kumar yang penuh gelak tawa, tetapi karya terbaru beliau ini langsung berbeza.

Komunikasi semakin mudah dengan adanya telefon pintar dalam kehidupan harian. Walaupun duduk berjauhan tetapi dengan adanya internet, komunikasi tetap boleh berlaku. Tetapi apa yang dapat kita buat sekiranya kita langsung terputus hubungan dengan orang yang kita sayangi?

John Cho hadir dengan sebuah filem yang kita semua dapat relate dengan kehidupan seharian kita hari ini. Selepas kehilangan anak beliau yang berusia 16 tahun, David Kim (John Cho) membuat siasatan untuk mencari kembali anaknya. Namun selepas 37 jam tanpa sebarang kesan, beliau berpendapat dengan menyelongkar komputer riba anaknya beliau dapat berjumpa kembali dengan anaknya.

Berdasarkan trailer rasmi filem ini, saya sudah dapat rasa filem ini adalah sebuah filem yang hebat dan mempunyai high expectation terhadap filem ini. Jangkaan saya nyata tepat; filem ini langsung tidak buat anda rasa ‘tenang’ dan buat anda tertanya-tanya tentang apa yang akan jadi seterusnya.

Jalan cerita filem ini mudah sahaja. Ianya tentang seorang ayah yang ingin mencari kembali anak kesayangannya yang kini hilang tanpa khabar berita. Mujurlah ayahnya mahir menggunakan media sosial dan untuk mencari lokasi terakhir anaknya adalah sesuatu yang mudah baginya.

Namun tanggapan beliau salah apabila setiap klue ke lokasi terakhir anaknya menemui jalan buntu dan si bapa langsung tidak menyerah kalah dan bersungguh dalam mencari setiap hint yang ditinggalkan. Plot twist yang tidak dijangka juga mencantikkan lagi filem ini.

Searching juga berjaya memberi feel umpama kita sendiri berada dalam filem berkenaan. Untuk anda lebih appreciate filem ini, anda kena lihat pula bagaimana filem ini dibuat. Setiap adegan disunting satu persatu dan sememangnya filem ini ambil masa yang lama untuk disiapkan.

Searching adalah sisi serious John Cho dalam menghasilkan sebuah filem. Tiada lagi ‘Harold’ dalam filem ini. Filem ini juga dihasilkan dengan bajet yang kecil tetapi John dapat menghasilkan sebuah masterpiece dengan bajet yang beliau ada. Kami suka filem ini dan kami beri rating 8.5/10 untuk filem ini.

P/S: Ianya mungkin tidak fun seperti filem superhero atau aksi Hollywood yang lain, tetapi Searching berada di kelasnya yang tersendiri.

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Pelantar Minyak Terbiar Di Sabah Ditukar Menjadi Sebuah Hotel. Sangat Awesome!

Biasanya pelantar minyak yang tidak lagi boleh digunakan untuk menggali minyak di lautan dibiarkan usang dan ditinggalkan begitu saja. Tapi pendekatan yang berbeza telah dilakukan bagi pelantar minyak ini.

Terletak tidak jauh dari Pulau Mabul, Sabah – Seaventures Dive Rig Resort menawarkan pengalaman berbeza untuk anda. Jika selama ini hanya mereka yang bekerja di pelantar minyak saja yang merasai suasana tinggal di sana, kini anda juga berpeluang untuk merasai suasana ini.

Menawarkan 27 bilik serba lengkap termasuk bilik dengan 2 katil dan bilik untuk keluarga, hotel pelantar minyak ini juga menyediakan wifi percuma dan berbagai aktiviti menarik buat mereka yang berkunjung ke sini.

Seaventures Dive Resort berasal dari pelantar minyak yang tidak lagi digunakan untuk industri minyak dan gas. Ia ditunda ke perairan Sabah, di renovasi bahagian dalamnya dan ditukar menjadi hotel.

Menawarkan 27 bilik termasuk bilik untuk keluarga, bilik dengan 2 katil dan juga asrama.

Anda pastinya tak bosan tinggal di sini walaupun dikelilingi laut sahaja. Berbagai kemudahan disediakan termasuk bilik menonton TV, bilik karaoke, meja pool dan tenis, kedai cenderamata dan bilik mesyuarat yang boleh memuatkan hingga 60 orang.

Pendek kata jika nak buat company trip pun boleh.

Setiap bilik di sini juga ada penghawa dingin. Tak lah anda kepanasan nanti.

Barbeque juga diadakan seminggu sekali beserta persembahan live band oleh band The Sea Gypsies. Mereka ni sebenarnya adalah pasukan menyelam skuba di sini. Aha, pandai menyelam dan pandai main live band – menarik!

Tapi sebenarnya yang paling menarik di sini adalah dunia bawah airnya. Sebaik saja anda berada di sini, akses untuk menyelam adalah mudah kerana hotel ini menyediakan elevator yang membawa anda turun ke bawah.

Bukan itu saja, elevator itu juga boleh membawa anda untuk satu lagi aktiviti menarik di sini – bungy jump dari pelantar minyak! Jom lihat bagaimana keterujaan ini terjadi di video berikut.

Nah, jika orang lain buat bungy jump di luar negara, berapa kerat je yang dah terjun bungy dari pelantar minyak? Tak ramai!

Dunia bawah air di sini memang cantik. Ianya sesuatu yang tak dapat disangkal lagi. Anda akan dikelilingi oleh berbagai jenis ikan sebaik saja mula menyelam scuba di sini.

Antara spesis ikan dan hidupan laut yang boleh ditemui bila menyelam di sini adalah barakuda, ikan kerapu, sotong, penyu, morays gergasi, belut reben dan berbagai jenis ikan lagi. Sekali sekala jika anda bernasib baik anda mungkin dapat melihat jerung yang melintas di sini. Terumbu karang di sini juga menarik dan cantik. Ditambah pula airnya yang jernih dan bersih.

Jika anda inginkan kelainan di samping menikmati damainya laut serta jauh dari hiruk pikuk manusia, Seaventures Dive Rig Resort adalah jawapannya.

Disamping menawarkan aktiviti menarik bagi mereka yang gila menyelam scuba dan bilik yang selesa, makanan yang disediakan di hotel pelantar minyak ini juga semestinya sedap. Apatah lagi hidangan makanan lautnya masih fresh!

Bagi yang berminat untuk ke sini, hotel ini hanya boleh di akses dengan menaiki bot. Meskipun pelantar minyak ini mempunyai helipad (platform mendarat helikopter) tetapi ianya telah ditukar menjadi sundeck.

Buat masa ini 2 pakej ditawarkan di sini iaitu Non Diving Package dan Standard Diving Package. Anda boleh ke website mereka di SeaVenturesDive.com untuk maklumat lanjut.

Oh ya! Khabarnya ini adalah satu-satunya hotel pelantar minyak di dunia yang menyediakan aktiviti sebegini termasuk terjun bungy dan ianya terdapat di Sabah, Malaysia. Tumpang bangga saya bah!

LIKE dan FOLLOW Vocket di Facebook serta Instagram


10 Trivia Yang Anda Perlu Tahu Sebelum Ke Annapurna Base Camp, Nepal

Saya telah ke Annapurna Base Camp di Nepal bersama rakan saya Faisal Ali selama 10 hari. Trip ini telah kami lakukan bermula pada 24 Dec 2015 hingga 2 Jan 2016.

Alhamdulillah semuanya berjalan lancar. Saya kongsikan 10 trivia berikut yang perlu anda tahu sebelum menjejakkan kaki ke Annapurna Base Camp. Semoga ia dapat dijadikan panduan bagi yang merancang mahu ke sana.

Untuk pengetahuan tips ini adalah berdasarkan pengalaman saya yang pernah menjejakkan kaki ke Annapurna Base Camp tanpa guide & porter. Segalanya disusun sendiri. Kini saya sedang membuat persiapan untuk ekspedisi ke Everest Base Camp secara backpack pada hujung tahun 2016.

1. Perjalanan untuk sampai ke Annapurna Base Camp tidaklah sesusah mana.

Tapi itu tidak bermaksud treknya mudah. Hanya perjalanannya yang panjang diikuti dengan Acute Mountain Sickness (AMS) yang menjadikan perjalanannya sedikit sukar.

2. Seorang hikers yang memiliki fitness level sederhana mampu untuk sampai ke Annapurna Base Camp.

Apa yang anda boleh lakukan sebagai persediakan sebelum ke Annapurna Base Camp adalah banyakkan squat atau panjat tangga bersama bebanan 5-10KG sudah memadai.

3. Anda tak perlukan guide untuk sampai ke Annapurna Base Camp.

Trail menuju ke ABC sangat jelas, anda tak mungkin sesat melainkan anda buat laluan sendiri. Papan pandu arah juga merata diletakkan. Jika anda sesat sekalipun, kadang-kala ada sahaja warga tempatan yang lalu lalang turun/naik menggunakan route ABC tersebut. Malu bertanya, sesat jalan.

Jadi tanyalah mereka! Mudah kan? Tetapi itu tidak bermakna mengupah seorang guide tidak penting. Mereka ibarat tour guide / local representative yang berpengalaman sekiranya ada sebarang perkara yang tidak diingini berlaku kepada anda.

4. Perlu diingat, semakin anda hampir ke ABC, semakin tinggi perbelanjaan makanannya. NRs.1500-2000 adalah mencukupi untuk perbelanjaan sehari.

Kos termasuk makan, minum, dan juga penginapan. Average sekali makan termasuk minum adalah NRs.500. Average penginapan satu bilik dengan 2 kamar adalah NRs.300 per malam.

5. Terdapat banyak guest house/tea house untuk anda menginap di sepanjang kampung-kampung yang anda lalui.

Jadi tak perlu khuatir ketiadaan bilik kosong untuk anda menginap. Membawa khemah tidak digalakkan melainkan anda rajin memikul khemah tersebut sehinggalah ke ABC.

Baca: 5 Persediaan Penting Sebelum Travel Ke Kawasan Pedalaman Dan Tempat Tinggi

Di sekitar Annapurna Sanctuary, binatang seperti ayam/kambing/lembu/kerbau adalah dilarang disembelih bagi menghormati agama yang mereka anuti. Jadi kebanyakan menu mereka adalah daripada sayuran, kekacang dan telur. Makan saja! Tak perlu risau.

7. Untuk membeli kelengkapan hiking, anda boleh beli di Thamel Road, Kathmandu.

Di situ merupakan syurga kepada hikers untuk mendapatkan hiking gears mereka, kerana kebanyakan peralatan hiking boleh didapati dengan harga yang murah. Anda juga boleh beli di Pokhara, harganya lebih murah berbanding di Kathmandu.

Sebenarnya tidaklah murah mana peralatan hiking di Nepal. Ada yang murah, tapi harga yang anda bayar kadang-kala tidak berbaloi, kerana apa yang anda dapat di Kathmandu kebanyakkannya adalah tiruan.

Contoh, berdasarkan survey yang telah dibuat oleh penulis, harga windbreaker di Sportsdirect / Bagak Outdoor / Abemat Basecamp lebih murah berbanding windbreaker di Kathmandu. Yang penting original.

Termasuk juga harga hiking pants jenis stretchable. Lebih murah jika anda survey dalam group FB Kedai Outdoor Malaysia. Tepuk dada tanya selera. Apa yang boleh saya cadangkan, di Nepal, anda hanya perlu beli snow cap, glove, hiking pole, rain cover dan aksesori-aksesori tambahan. Peralatan utama ada lebih baik anda sediakan dari Malaysia.

Bagi saya, musim yang paling menarik untuk anda sampai ke Annapurna Base Camp adalah pada akhir bulan Disember iaitu pada musim winter. Walaupun winter, salji pada waktu ini tidaklah setebal pada bulan Februari.

Dan benda yang paling best, tak ramai hikers memilih untuk hiking pada bulan Disember, terutamanya pada hari Krismas. Jadi anda dapat hiking dengan tenang kerana trek tidak dipenuhi dengan hikers. Berbeza pada bulan/musim yang lain, trek menuju Annapurna Base Camp bagaikan Broga di hujung minggu !

Antara sebab lain kenapa anda harus datang ke ABC pada musim winter kerana cuaca sepanjang perjalanan menuju ABC sangatlah cerah. Langit sangat biru tanpa awan yang banyak. Tiada debu / kabus menjadikan pemandangan sepanjang perjalanan menuju Annapurna Base Camp mengasyikkan.

9. Kebanyakan rakyat Nepal suka akan kehadiran orang Malaysia.

Mungkin kerana mereka / sanak saudara mereka ada yang pernah bekerja di Malaysia. Yang lebih mengkagumkan, walaupun usia mereka sangat muda, kebanyakan anak Nepal fasih berbahasa Inggeris walaupun mereka tinggal di ceruk gunung ganang.

Jangan terkejut, ketika anda sedang hiking di balik gunung ganang menuju Annapurna Base Camp, ada pengembala kerbau warga Nepal yang menegur anda dalam bahasa Melayu.

10. Nepal bukan seperti India yang penuh dengan scam.

Mereka lebih mesra dengan orang asing. Jika anda tak tidak mahu beli, mereka akan move on. Tiada hard selling berlaku. Begitu juga dengan taxi. Tiada mark up yang melampau seperti di Cambodia / Vietnam. Yang ada hanyalah kebolehan anda tawar menawar dengan mereka.

Jadi apa tunggu lagi? Cepat beli tiket ke Kathmandu sekarang dan mulakan eksplorasi anda di Nepal! Tahukah anda, 8 puncak tertinggi di dunia berada di Nepal!

1. Average harga untuk penerbangan AirAsia/Malindo ke Kathmandu adalah RM1200-1300 (bukan harga promo)

Jika anda bercadang untuk datang ke Nepal pada bulan Disember-Januari, tiket termurah yang boleh anda dapat adalah berharga RM535 dengan menaiki AirAsia.

Kebiasaannya sale untuk penerbangan ke Nepal pada bulan Disember-Januari adalah pada sale bulan March. Jika anda terlepas sale pada bulan March, usah khuatir, sale AirAsia pada bulan September masih ada! Tapi harganya mahal sedikit dalam lingkungan RM700-RM800.

Ini berdasarkan pemerhatian saya! Selamat mencuba!

2. Dengan kos serendah RM1715, anda boleh sampai ke ANNAPURNA BASE CAMP. Mari saya tunjukkan pecahan kosnya.

RM80 sehari tu dah dikira selesa dah. Kenyang. Kalau anda ikut panduan ni, Insyallah takkan overbudget.

Baca lagi: Pengembara Dari Malaysia Berkongsi Pengalaman Melalui Saat Gempa Bumi Di Nepal


AirAsia Taja BAM RM1 Juta Setiap Tahun Sehingga 2020

Syarikat tambang murah terbaik dunia, AirAsia komited untuk memberi sokongan kepada Persatuan Badminton Malaysia (BAM) dengan memberi tajaan RM1 juta untuk penerbangan pemain kebangsaan menjelang 2020.

Pemain kebangsaan yang akan berentap pada kejohanan serantau tahun hadapan bakal menjadi antara pemain yang terawal untuk menikmati tajaan ini. Menurut kenyataan Pengerusi Eksekutif Kumpulan AirAsia Berhad, Datuk Kamaruddin Meranun tajaan ini membantu mengurangkan kos perbelanjaan pemain kebangsaan sekaligus untuk meningkatkan prestasi para pemain.

Tajaan penerbangan ini merupakan salah satu kempen #DARETODREAM AirAsia untuk merealisasikan impian sekaligus sebagai sokongan kepada atlet negara. Tajaan ini bukan sahaja melibatkan badminton bahkan juga pemain badminton tetapi juga jaguh berbasikal Azizulhasni Awang, atlet bina badan, Faiz Ariffin dan pemain bowling wanita negara, Syaidatul Afifah Badrul Hamidi.


Kos Kosmetik Murah Tapi Kenapa Dijual Mahal? Ini 9 Penyebabnya

Majoriti wanita merasakan tidak lengkap keluar dari rumah tanpa mekap di wajahnya. Perasaan rasa ‘tak siap’, tak cantik dan risau terdedah parut jerawat atau lompong di permukaan kulit muka menjadi ketakutan kepada wanita kaki solek.

Tahukah anda, secara purata seorang wanita di Amerika Syarikat telah membelanjakan US$15,000 demi alat solek sepanjang hayatnya. Mungkin anda tak terasa kerana membelinya satu per satu.

Cuba jumlahkan nilai keseluruhan alat solek yang ada di dalam beg solek anda dan darab dengan 4 jika anda membelinya 4 kali setahun. Banyak kan?

Sebenarnya kurang dari 15% dari harga jualan adalah kos pembuatan alat solek. Itu bermakna harga tidak semestinya melambangkan kualiti produk kerana selebihnya anda bayar untuk ini:

1. Kos pemasaran dan pengiklanan
2. Kos rekabentuk dan pembungkusan
3. Nilai jenama berprestij
4. Sewa ruang pameran/lot kedai
5. Orang yang membantu untuk menjual produk
6. Contoh produk untuk diuji pelanggan
7. Perkhidmatan pemulangan produk sekiranya tidak berpuas hati
8. Peralatan perkilangan
9. Penyelidikan dan pembangunan produk

Kualiti kosmetik bergantung kepada bahan yang digunakan dan cara ia dikilangkan. Randy Schueller, ahli kimia kosmetik yang berpengalaman lebih dari 30 tahun ini menyatakan kualiti kosmetik berasaskan serbuk seperti eye shadow dan pemerah pipi disebabkan oleh cara pengilangan.

Contohnya kaedah pembuatan yang lebih murah menggunakan alat tukul kilang untuk memecahkan bahan solek kepada partikel-partikel kecil. Ia akan meninggalkan kesan clump.

Manakala bagi kaedah pembuatan yang lebih mahal, alat jet kilang digunakan untuk memecahkan bahan solek menjadi partikel-partikel yang lebih halus, mewujudkan rasa licin dan hasil akhir lebih sempurna.

Tetapi pelanggan tidak tahu tentang proses tersebut dan hanya melihat label pada produk sahaja.

Jenama-jenama besar biasanya melabur lebih banyak untuk peralatan dan membelanjakan wang untuk penyelidikan dan pembangunan produk. Jenama-jenama kecil pula, kebiasaannya memberikan kontrak kepada pengilang untuk membuat kosmetik mereka berbanding membeli sendiri peralatan.

Apakah yang anda patut buat sebagai pelanggan?

Anda patut tahu apa yang anda perlukan dan beli apa yang sesuai dengan kulit anda. Dalam masa yang sama jangan sangka semakin mahal harga kosmetik, semakin baik kualitinya kerana ia bergantung kepada apa yang anda sanggup bayar dari 9 perkara di atas tadi.

Apakah standard kecantikan di seluruh dunia? Lihat ini:

LIKE dan FOLLOW Vocket di Facebook serta Instagram


Ini Sebab Mengapa Anda Perlu ‘Hand Carry’ Powerbank Ketika Penerbangan

Sebelum ini sudah banyak kali kita dengar insiden yang melibatkan powerbank meletup di berita-berita dan media sosial. Terbaru, seorang warga twitter yang menggunakan tweet handle dengan nama Nasir Pasir, memuat naik sebuah video yang menunjukkan kekecohan yang berlaku di dalam sebuah kapal terbang gara-gara sebuah powerbank milik salah seorang penumpang meletup.

Video yang berdurasi 1 minit 21 saat ini menunjukkan seorang pramugari menggunakan pemadam api untuk memadamkan api yang berpunca daripada letupan daripada powerbank di dalam seutas beg tangan milik salah seorang penumpang. Dapat dilihat juga keadaan beg tersebut yang berasap dan terdapat kesan kebakaran.

Video tersebut yang dimuat naik di akaun twitternya semalam telah menerima lebih daripada 13,900 retweet daripada netizen.

Orang dah cakap jgn charge phone guna PowerBank dalam kapal terbang. Asal lah degil sangat? 😅 pic.twitter.com/JfuwITsswz

— JOKER 🃏 (@NasirPasir) October 13, 2019

Hasil daripada perkongsian  tersebut, pelbagai komen daripada netizen telah membanjiri ruangan posting tweet berkenaan.

Kebanyakan netizen yang memberi komen menceritakan pengalaman mereka yang tiada masalah ketika menggunakan powerbank ketika dalam pesawat.

Ada juga dikalangan netizen yang bertanyakan tentang samaada powerbank dibenarkan atau tidak untuk dibawa naik ke dalam pesawat.

Untuk makluman semua, anda dibenarkan untuk membawa apa-apa jenis powerbank tidak mengira jenama dan model semasa dalam penerbangan. Akan tetapi anda perlu bawa ia bersama atau secara hand carry sahaja dengan anda. Anda boleh menyimpan di dalam handbag atau dalam poket baju. Yang penting, ia mesti bersama-sama dengan anda.

Anda tidak dibenarkan menyimpan power bank di dalam bagasi anda. Jika bagasi anda di kesan mempunyai powerbank, penerbangan tersebut akan ditangguhkan sementara waktu untuk pemeriksaan lanjut. Kemudian, hanya powerbank yang mempunyai kuasa maksimum 20,000 mAh sahaja dibenarkan untuk dibawa bersama anda.

My brother complained abt an airline employee telling him to put his powerbank in our carry-on instead of cargo. He felt like it was an inconvenience. However, if the powerbank exploded in the cabin, at least the crew can handle the situation. If it went boom in cargo, welp 😵 https://t.co/Y3LL1YEygn

— 𝕙𝕠𝕠𝕥 𝕙𝕠𝕠𝕥 𝕓𝕚𝕥𝕔𝕙 🦉 (@AmirahTheOwl) January 6, 2019

Rupanya kejadian viral ini telah berlaku pada awal tahun yang lalu tetapi baru sahaja tular di laman Twitter semalam.

Ketahui cara mengira anggaran keupayaan Powerbank mengecas anda di pautan di bawah. Turut dikongsikan inovasi anak muda berusia 14 tahun ini dalam menghasilkan power bank buat abangnya. Klik pautan dibawah untuk membacanya.

Cara Mengira Anggaran Keupayaan ‘Powerbank’ Mengecas Gajet Anda

Ini Mungkin Powerbank Terbesar Yang Pernah Ditawarkan Setakat Ini

Belum Mampu Membeli, Remaja 14 Tahun Ini Hasilkan ‘Powerbank’ Buatan Sendiri Untuk Abangnya


5 Sebab Anda Perlu Buat Ebook Untuk Menaikkan Nama Bisnes

Ebook kini semakin popular dalam kalangan usahawan tempatan. Dengan teknologi masa kini, menghasilkan ebook menjadi lebih mudah berbanding dulu. Saya rasa ramai usahawan tempatan mula menyedari tentang kepentingan content marketing.

Dulu, saya selalu tertanya-tanya: “Kenapa banyak international online business owners suka sangat jual ebook?” Sekarang ini, baru saya tahu bisnes model yang ada ebook sebagai salah satu produk atau sebagai medium untuk marketing sangat powerful. Kenapa?

Bila seseorang menghadapi sesuatu insiden atau isu, selalunya, mereka akan tanya ‘Mr. Google’. Contohnya, kalau anda perlukan tips untuk online marketing bagi bisnes anda, mesti anda akan Google saja kan? Semua informasi itu hanya di hujung jari anda.

Tapi informasi yang Google cadangkan tak semestinya semua berguna untuk anda. Sesetengahnya mungkin relevan untuk anda, tapi sesetengahnya mungkin tak relevan untuk anda.

Dengan menghasilkan ebook, anda boleh membantu target market anda dengan menyaring segala overload data dan informasi di Google. Di samping itu, you will be seen as an expert in that specific area. Jadi, target market anda akan lebih mempercayai anda dan juga bisnes anda.

Menghasilkan ebook kini lebih mudah sebab prosesnya semakin mudah. Anda tidak perlukan banyak modal untuk menghasilkan ebook. Modal anda hanyalah masa dan kos marketing yang amat minimum.

Dengan tunjuk ajar semua sifu-sifu marketing, anda boleh mengoptimumkan kos marketing anda. Jika anda tidak mahir dalam designing (bagi memastikan kandungan ebook anda interaktif), anda mungkin perlukan bantuan seorang designer. Tak pun, cari saja templat-templat ebook yang jauh lebih murah berbanding mengupah seorang designer.

Tapi bagi proses membuat content research dan menulis ebook, ianya boleh dilakukan oleh anda sendiri atau upah ghost writer jika tidak cukup masa untuk menyiapkannya. Anda juga tak perlukan penerbit untuk ebook anda.

Anda boleh menulis ebook dengan hanya menggunakan Microsoft Office (Word atau PowerPoint) yang sememangnya mudah digunakan dan saya rasa, semua orang ada dalam komputer atau laptop mereka. Kemudian, boleh terus save dalam format PDF.

Jadi, memang tak banyak modal diperlukan untuk menghasilkan sebuah ebook. Jika anda betul-betul fokus, anda boleh siapkan ebook anda dalam masa sehari hingga sebulan (bergantung pada pace anda).

Ebook selalunya dikaitkan dengan content marketing. Manusia kini dahagakan informasi yang relevan untuk mereka. Jika bisnes anda menghasilkan ebook, InsyaAllah anda boleh membina kredibiliti anda dalam industri anda. Anda akan dapat kepercayaan dari target market dan menarik lebih banyak trafik ke Facebook Page mahupun website bisnes anda.

Menghasilkan pendapatan secara pasif semestinya menjadi impian kita semua. Dengan ebook, impian tersebut boleh menjadi kenyataan. Anda hanya perlu bekerja keras pada permulaannya untuk menghasilkan sebuah ebook. Kemudian, buat pemasaran secara online sahaja. Langkah terakhir adalah meraih pendapatan secara pasif. Duit masuk walau di mana pun anda berada.

Apa kata kita selamatkan pokok-pokok dengan menghasilkan ebook. Jom kita sama-sama sokong kempen Go Green demi menyelamatkan bumi kita untuk generasi akan datang. Ebook yang dihasilkan berformat digital. Tidak perlu dicetak dalam sebuah buku fizikal. Malah lebih memudahkan kerana anda boleh lakukannya sendiri. Hanya save dalam format PDF atau format digital yang lain seperti Kindle.

No wonder international online business owners suka sangat model bisnes ini. Jadi, apa tunggu lagi, jom kita sama-sama kembangkan dan tambah pendapatan bisnes kita dengan menghasilkan ebook. Lagipun, masih tak ramai lagi usahawan tempatan yang hasilkan ebook. Apa kata, kita masuk market ini sebelum market ini lebih banyak persaingan.

Baca: 7 Perkara Yang Anda Patut Buat Sebelum Berbisnes Di eBay


Lelaki Ini Menggoreng Gnocchi Tanpa Menyangka Ini Yang Bakal Terjadi

Gnocchi (nyoh-kee) ialah satu hidangan yang lazat dimana ia mengandungi isi kentang. Gnocchi mudah disediakan dengan bahan-bahan seperti tepung campuran, telur dan kentang. Ia tinggi kandungan karbohidrat. Bagi masyarakat Itali ia dihidangkan sebagai pasta. Terdapat pelbagai versi inti gnocchi, antaranya ialah semolina, ricotta, labu, bayam dan sun dried tomato.

Steve dari Webstaurantstore melakukan demonstrasi menggoreng gnocchi. Dia mahu gnocchi nya mempunyai lapisan rangup di luar. Lalu dia menggoreng gnocchi di dalam minyak panas yang banyak. Dia tidak pernah menyangka ini yang bakal berlaku apabila gnocchi digoreng:

Buat pengetahuan anda, video ini dibuat pada tahun 2010. Ia menjadi viral semula di tahun 2015 selepas seseorang memuatnaik video ini di Reddit.


Ini Sebabnya Harga Smartphone Model Terbaru Semakin Mahal

Seringkali apabila harga smartphone terbaru diumumkan dengan harga yang lebih tinggi, ramai yang menyangka faktor pertukaran matawang antara yang menjadi punca utama. Sebenarnya, peningkatan harga smartphone ini bukan sahaja berlaku di negara kita malah pada beberapa negara pengeluar smartphone yang lain disebabkan beberapa faktor yang tidak dapat dielakkan. Tonton video ini untuk mengetahui apakah punca sebenar disebalik peningkatan harga smartphone hampir setiap tahun.


18 Sebab Kebanyakan Orang Jadi Usahawan

Ada orang suka makan gaji. Ada orang suka bekerja sendiri. Dua-dua ada tujuan dan sebab masing-masing mengapa mereka pilih cara sebegitu untuk cari rezeki. Raikan perbezaan, bukan saling cemburu atau pandang rendah pada pilihan masing-masing. Maka, ketahui 18 sebab kebanyakan orang menjadi usahawan.

1. Tidak boleh ada bos. Panas apabila diarah-arahkan.

2. Suka ada kuasa. Maka, jadi bos pada diri dan bisnes sendiri.

3. Mudah bosan buat benda yang sama setiap hari.

4. Benci hari Isnin. Kena bangun pagi untuk bekerja.

7. Rasa tak rugi apa-apa jika bisnes terutama bisnes tanpa modal.

9. Ada kemahiran/bakat yang boleh menjana duit.

Baca: 22 Buah Syarikat Ini Tawarkan Hari Cuti Tanpa Had Kepada Para Pekerjanya

10. Nampak semua benda itu duit termasuklah masalah.

11. Terlalu kreatif sampai kadang-kadang orang tak faham dirinya.

Baca: 16 Filem Bisnes Berdasarkan Kisah Benar Yang Mesti Ditonton Oleh Usahawan

LIKE dan FOLLOW Vocket di Facebook serta Instagram


11 Alasan Mengapa Kedai Mamak Menjadi Pilihan Lelaki Ini

Nota Editor: Perkongsian ini telah dipaparkan di Facebook Lutfi Lokman. Kami terbitkan semula di Vocket dengan izin dari penulis. Semoga perkongsian ini dapat memberi info mengapa lelaki ini lebih selesa untuk ke kedai mamak berbanding kedai lain

Kita kadang-kadang tak boleh buat kerja apabila perut lapar. Mesti mencari makanan. Di rumah, bukan tak boleh buat kerja sambil makan. Tapi tergamak kau nak order dengan isteri “Roti kosong satu, teh tarik kurang manis satu!” dengan keadaan dia, rumah dan anak-anak sedang bersilat.

So MAMAK adalah terbaik. Kerja boleh buat, order suka hati nak makan apa. Asal ada duit.

2. Seawal jam 10 pagi, ayam dah siap digoreng dan dilonggokkan setempat.

Ada lampu oren menerangi ayam. Itu yang kita rasa macam pasar malam beb. Cahaya saturation tu naik tinggi. Kadang-kadang effect smoke pun ada. Sapa boleh tahan?

Lagi pula, ada 10-15 jenis lauk yang bagi saya itu semua kari. Ubah kaler jer. Perut Melayu sudah biasa makan nasi di awal pagi. Nasi lemak, nasi goreng dan nasi campur. Apa beza dengan makanan di MAMAK. Asal ada duit.

Mereka tidak melepak di kaunter. Tidak lepak di dapur. Tidak lepak di atas meja. Mereka bekerja dan berdiri. Mengambil pesanan. Memerhati pelanggan. Membersihkan meja yang kotor dan tidak ambil pusing walau disuruh ambil tisu, garfu yang terletak di meja sebelah sahaja. Pesanan pula cepat sampai.

Apa lagi kita mahu jika mendapat servis dan layanan seperti ini? Asal ada duit.

Ada roti, ada telur separuh masak, ada nasi lemak, ada lauk pauk tengahari termasuk sotong dan ikan. Ada tomyam waktu petang dan malam. Goreng-goreng pun boleh tahan.

Semua ada. Pendek kata, semua adalah. Asal ada duit.

Baca: 8 Sebab Kenapa Lelaki Malaysia Sukakan Bola Sepak

Cashier tugas dia berada di cashier walaupun kadang-kadang dia bertugas juga lap meja dan ambil order.

Tukang tebar roti canai, kerjanya 29 jam hanya tebar roti canai. Dia tak pergi goreng maggi. Buat air, kerjanya segala air bagai, dia yang uruskan. Tak berganjak dari kaunter air.

Pembasuh pinggan mangkuk, layak di dapur. Kerjanya dari pagi membawa ke pagi basuh pinggan jerlah. Terakhir, penggoreng maggi, lauk pauk, kerjanya di dapur. Menerima pesanan, menggoreng dari awal sampai akhir. Mereka bekerja mengikut shif. Bagi mereka asal ada duit.

6. Mengambil pesanan dengan menulis di atas kertas.

Kebanyakan yang saya perhati macam tu lah. Diorang tulis dan tinggalkan kertas tersebut kepada kita.

Nanti nak bayar, kalau rajin, kita bawa kertas tersebut ke kaunter. Kalau malas, panggil sahaja pekerja dan berikan mereka duit. Kebanyakan kedai lain, yang paling saya tak suka apabila kita dah habis makan dan nak bayar depa tanya –  “Makan apa tadi ya?” Kecik besar, kecik besar aku perati.

Kebanyakan MAMAK buka 24 jam. Datanglah waktu mana pun, muka mereka macam tu jugak. Tak pernah dalam keadaan mengantuk atau muka minta penumbuk.

Boleh duduk daripada asar, sampai asar minggu depan. Order air sahaja dan siapkan projek berjuta kita di hadapan laptop. Asal kita ada duit.

8. Ada kemudahan TV besar dan boleh tengok bola.

Kedai mana lagi yang boleh kita terjerit-jerit menonton Terengganu belasah Pahang 3-1 tanpa mengganggu pelanggan lain? Semua maklum bahawa kedai MAMAK bukan tempat tidur.

Boleh menjerit sekuat hati apabila tengok bola. Kecuali dalam keadaan tak ada apa-apa kau tiba-tiba menjerit dengan kawan-kawan. Itu juga muka minta penumbuk.

Kebanyakan kedai MAMAK, tutup pada waktu solat jumaat. Pekerjanya pergi solat. Ini pengalaman saya apabila bertegur sapa dengan pekerja di masjid time solat. Ada juga yang tinggal jaga kedai. Tapi pandai-pandailah korang susun. Takkan itu pun kita nak kena pikir.

Mereka boleh ingat apa yang kita mahu makan, mahu minum dan anak-anak kita. Dengan syarat kedai tersebut biasa kita kunjungi. Pernah sekali anak saya bawa hamster ke kedai, sampai hari ini mamak ni masih ingat dan tanya perihal hamster anak saya. Entah ke mana dah hamster tu. Aku pun dah lupa.

Kedai Cina, ada Melayu tak boleh makan. Kedai Melayu ada Cina tak boleh makan. Tapi kedai MAMAK, semua boleh makan. Bangsa Johor pun makan.

Baca: Gadis Mamak Malaysia Ini Bakal Buka Sesuatu Di Pejabat Twitter. Sangat Mengagumkan

LIKE dan FOLLOW Vocket di Facebook serta Instagram


24 Sebab Pemuda Ini Lebih Selesa Menetap Di Jepun Berbanding Malaysia

Nota Editor: Perkongsian ini telah dipaparkan di Facebook Onesy Kun, seorang pelajar di Jepun. Kami terbitkan semula di Vocket dengan izin dari penulis. Semoga perkongsian ini dapat memberi info mengapa sesetengah orang lebih selesa menetap di negara luar berbanding negara sendiri.

Pertama, nak cakap yang aku sentiasa sedar yang aku dapat berada dekat sini sekarang ini sebab duit rakyat, bukan duit sendiri. Benda ni sentiasa jadi keutamaan dalam fikiran aku, maafkan kalau aku nampak sombong, aku tak pernah lupa asal usul dan aku akan try sebaik mungkin nak contribute to Malaysia satu hari nanti.

Kedua, aku tulis post ini bukanlah semata-mata nak agungkan negara/orang Jepun, atau dengan kata lain nak jilat negara ini. Ya Jepun ini bukanlah sesempurna yang disangka, banyak benda buruk/negatif gak (juga) di sini dan untuk pengetahuan semua Japanese ini ramai yang perangai hipokrit. Mereka suka buat baik depan orang tapi belakang pum pam pum pam (mengata).. Tapi, at least mereka ini sentiasa jaga adab tatasusila apabila berdepan orang lain, ikhlas ke tak bagi aku itu lain cerita.

Ketiga, aku tulis coretan ini atas pengalaman mentah aku yang baru setahun lebih di sini, mungkin ada yang salah, ada yang betul, mungkin aku belum ‘masak’ lagi dengan kerenah sebenar masyarakat sini, tapi setakat ini sebagai student itulah semua benda positif yang aku nampak. Wallahualam.

Terkadang ada kenalan bertanya nak duk Jepun sampai bila.. Apa plan lepas grad? Nak kerja dekat mana? ‘Baliklah cepat’.. Bila aku jawab tak nak balik Malaysia, nak stay Jepun lama sebab sini best, ramai yang suka menyindir aku ‘lupa daratan’, ‘tak rindu keluarga’, ‘lupa kawan’, ‘bajet dah jadi orang Jepun’, ‘duk negara maju dah tak pandang kampung’ dan lain-lain..

Biarlah aku berterus-terang. Jujur, aku memang tak ada jawapan untuk sindiran-sindiran ini, cuma nak ajak anda berkhayal seketika. Cuba bayangkan apa perasaan anda kalau kehidupan anda hari-hari macam di bawah ini:

Itu baru sikit, nak bagi semua situasi memang takkan habis nak ditulis. Pernah ada yang kata pada aku: orang Malaysia yang tak nak balik dan memilih nak duduk lama tempat orang ini mereka dah lupakan negara sendiri, atau alasan lain yang masuk akal sikit sebab nak menikmati keseronokan 4 musim.

Sebenarnya pada aku bukanlah benda itu yang buat kami perantau-perantau ini tak nak balik ke tanah air, tapi segala-galanya (mengenai) soal keamanan, kesejahteraan dan kesenangan dalam meneruskan kehidupan seharian. Kalau di Malaysia sekarang situasi sangat tenat especially politik, ekonomi, jenayah. Tak hairanlah mereka ini nak kena halau dulu, baru pandai nak balik.

Aku kalau diberi pilihan aku pilih untuk stay selama yang boleh di negara matahari terbit ini bukan sebab aku tak rindukan Malaysia, bukan sebab tak rindukan keluarga, bukan sebab lupakan member, tapi sebab hidup di Malaysia tanah air sendiri sekarang ini ibarat warga asing yang dianaktirikan kerajaan, sangat membebankan, bermacam masalah.

Pun begitu, aku terpaksa balik juga tahun depan. Malaysia pada aku walaupun tanpa 4 musim, kalau kehidupannya seharmoni waktu kecilku dulu, pemimpinnya yang sepandai Tun Mahathir memerintah dulu, pastinya lagi indah didiami berbanding Jepun tanah yang aku pijak sekarang ini!


3 Sebab Pulut Kuning Signifikan Dalam Keraian Orang Melayu

Tentang Pulut Kuning sebagai alat berkasih-sayang dalam keraian orang Melayu, kenapa Pulut Kuning dijadikan juadah istimewa dalam keraian (istiadat gembira) perkahwinan, kelahiran, berkhatan, khatam Quran dan kenduri kesyukuran?

1. Beras (makanan ruji) melalui sejarah yang sangat panjang di alam Melayu (dikatakan 10,000 – 14,000 tahun dulu di Asia). Sebagai sumber makanan utama, beras dipandang sebagai tanda syukur-nikmat masyarakat, petanda kecukupan rezeki – kemewahan penduduk dan kegembiraan-kemakmuran.

2. Dalam banyak-banyak jenis beras, beras untuk membuat pulut antara yang termahal. Nak menyajikannya juga memerlukan beras direndam bersama kunyit semalaman, dan menanaknya juga bukan semudah nasi biasa. Maka dijadikan ia sebagai juadah istimewa yang menjadi kegemaran semua peringkat umur dan taraf sosioekonomi.

Perumpamaannya adalah seperti masa kecil dulu (hujung 80-an dan awal 90-an), ayam goreng KFC merupakan satu juadah yang jarang-jarang dapat dinikmati. Dalam majlis sambutan hari jadi, selalunya baharulah kita budak-budak dapat menikmatinya.

3. Pulut Kuning, sifatnya yang melekit itu (sticky rice) digambarkan sebagai hubungan akrab persaudaraan (dan kemasyarakatan). Sudah tentulah sebagai alat, ia mempunyai fungsi mengakrab:

i. Sebagai hadiah penghargaan (token of appreciation) tuan rumah kepada jiran tetangga. Dalam keraian, jiran-jiran menghulurkan juadah kepada tuan rumah (hari ini kita sebut pot luck). Tuan rumah akan membalasnya dengan Pulut Kuning (dikepal dalam daun pisang).

ii. Dalam temuramah bersama orang-orang lama (Shuhirdy et. al.), mereka berkongsi pengalaman waktu kecil dahulu tentang betapa seronoknya bersama rakan-rakan berkongsi makan Pulut Kuning. Dikatakan awal-awal Pulut Kuning itu juadah orang-orang besar, di istana atau rumah orang kaya sahaja.

“I remembered during childhood, my siblings and I enjoyed the Pulut Kuning during our circumcision. We shared this special food with other kids who encouraged and console us during the ceremony. Well, we become close to each other…that’s the best moment and Pulut Kuning to me signifies the heartfelt blessings.”

iii. Dalam istiadat Makan Berhadap (perkahwinan), Pulut Kuning menjadi pendahulu makanan – mempelai saling suap-menyuap sebagai tanda ‘pemula’ ikatan kasih sayang.

Kenapa warna kuning (menggunakan kunyit atau safron)?

Beberapa pendapat mengatakan Pulut Kuning bermula di istana, yang demikian mengatakan kuning itu simbol bagi raja. Manakala keraian itu ialah satu ‘izin’ untuk rakyat jelata menikmati kebesaran istana (baca: rai kemakmuran-kenegaraan).

Untuk mengupas tentang warna-warna di alam Melayu, tentulah satu lembar kupasan baharu perlu dibuka. Pertama, ia berkait soal kosmologi. Kedua, ia berkait dengan pemberian makna ontologikal. Ketiga, ia menyentuh aspek metafizik yg barangkali disambut tidak selesa oleh kebanyakan orang.

Misalnya, warna kuning itu, pada pandangan orang Melayu terdahulu ialah lambang kesempurnaan alam (makrokosmos) dan lambang kesempurnaan bayi yang dilahirkan di alam nyata (mikrokosmos).

Rujukan:
1. Aidil Wijaya. 2011. The meanings of pulut kuning for Melayu Society in Hamparan Perak. Medan: Universitas Sumatera.
2. [email protected] Haji Mohamed, Sulong Mohamad & Haziyah Hussain. 2010. Makanan Hantaran dalam Perkahwinan Melayu Kelantan: Adat dan Interpretasi. Jurnal e-Bangi: Volume 5, Number 1, 103-115. Bangi: UKM.
3. Azhari Ichlas Siregar, 2015. Pulut Kuning: Studi Etnofood Tentang Kuliner Pada Masyarakat Melayu Deli Kecamatan Hamparan Perak, Kabupaten Deli Serdang. Medan: Universitas Sumatera Utara.
4. Shuhirdy Mat Noor, Nurul Aisyah Zakaria, Nik Mohd Shahril, Hamizad Abd Hadi & Mohd Salehuddin Mohd Zahari. 2013. Pulut Kuning in Malay Society: The Beliefs and Practices Then and Now. Asian Social Science; Vol. 9, No. 7. Canadian Center of Science and Education.


8 Sebab Aku Suka Jogging Waktu Pagi

Aku suka sangat bersenam atau jogging waktu pagi, kebiasanya dari jam 7.45 pagi sehingga jam 9.00 pagi. Memang best waktu pagi jogging dan sekarang Alhamdulillah dipermudahkan urusan bila bergelar “kau lah boh kau lah kuli” adalah masa untuk saya bersenam di waktu pagi. Tapi kenapa aku pilih waktu pagi bukan siang atau malam? Ini sebabnya aku suka jogging waktu pagi.

Dah tak perlu nak beli atau dapatkan kat mana-mana farmasi, jogging waktu pagi aje, aku dah dapat vitamin D percuma ya no payment langsung. Sebab itulah aku suka sangat jogging waktu pagi, walau sibuk macam mana sekalipun aku mesti wajib jogging kalau tak hari ku terasa tidak begitu ceria kalau tak jogging. Bila kena panahan matahari pagi ini peluh tu lain rasanya dan badan akan rasa sangat segar. Cubalah nanti hari minggu ajak kawan-kawan kalau yang bujang, dan bawa anak-anak dan isteri suami jogging waktu pagi. Jangan nak bermalasan selepas subuh tu nak tidur lak. Nak sihat kan? Buat dan amalkan, benda ini tak datang bergolek depan mata.

Bila turun jogging ini aliran tenaga tu memang akan rasa lain, pemikiran yang rasa kau tak boleh buat insyaAllah dengan izinNya pasti boleh buat. Kata orang badan cergas otak pun akan berpusing cergas juga, takdalah lembap aje tak aktif. Suasana pagi itu sendiri bagaikan satu aliran tenaga positif untuk aku, selepas solat subuh aje takkan aku nak lelapkan mata , tunggu matahari ada aje aku akan turun jogging , jadikan ini sebagai satu rutin harian yang wajib kena buat. Aku percaya ‘apa aktiviti pagi yang kita buat akan pengaruhi aktiviti kita sepanjang hari’ so don’t be lazy girls and boys. Walaupun bekerja masih ada juga masa untuk bersenam, find your own time no excuses.

Ada orang tanya aku , apa beza peluh pagi dan peluh petang, sama aje kan peluh juga. Ini nak cerita sikit peluh pagi ini dari segi feel tu memang agak lain sebab suasana dan persekitaran sangat mainkan peranan. Peluh pagi dengan angin bayu sepoi sepoi bahasa, dengan udara yang masih lagi fresh semua faktor ini sangat mainkan peranan, bila peluh jantan menitik dari dahi tu perghh feeling dia memang best, orang yang pernah jogging aje tahu feeling n , so kalau nak dapatkan feeling macam aku tu apa kata cergaskan diri cari masa jogging lah di waktu pagi, Sabtu Ahad kan ado takkan tu pun nak jadi pemalas.

Aik apa kaitan jogging atau senaman pagi ini dapat eratkan silaturahim. Ini alkisahnya kawasan yang aku jogging ini namanya Taman Tar Ampang, sini ada track jogging yang melalui kawasan bukit dan hutan yang masih lagi baik. Waktu pagi majoriti yang jogging adalah makcik pakcik auntie uncle yang sudah bersara, nak lihat anak muda jarang sekali tahu ajerla masa ini kan waktu bekerja. Ini masa terbaik untuk aku bagi salam ataupun ucapkan very simple good morning kepada uncle dan auntie. Biasanya kalau pakcik makcik yang aku dapat kenalpasti orang Muslim aku cakap “Assalamualaikum pakcik” ataupun kalau auntie uncle aku cakap “Good Morning”. Biasanya dorang akan reply atau balas dengan benda yang sama. Walaupun mereka ini aku tak kenal, aku stay say salam untuk mereka, lama kelamaaan terjalinlah silaturahim dan aku mula bertegur sapa. Indahkan aturan dariNya, jogging aje pun dapat eratkan silaturahim.

Ini kalau aku tengok geng yang sama baya ker, biasa aku akan tegur dan follow geng ini jogging sama-sama. Bila ada geng best sebab tak terasa sangat macam jogging, aku pun takdalah jogging nak masuk marathon ke atau nak masuk larian Olimpik , aku jogging santai-santai sahaja ikut kemampuan diri yang agak nak masuk tahap veteran ini. Kadang-kadang kawan baru ini lebih kurang sama level sahaja dengan aku, yang jogging santai-santai, sambil borak sambil bakar lemak sedar-sedar dah 6km habis lencun dah rasa dibasahi peluh. Ini cadanganlah sikit kalau nak bersenam atau jogging ajaklah kawan-kawan yang sealiran baru best dan kita akan lebih enjoy nak buat.

Sambil borak dengan pakcik makcik ini ada ramai juga akan tanya, anak ini tak kerja ke boleh jogging hari-hari (ini ikut mood ya so far istiqamah lagi hari-hari jogging)?

Aku biasalah akan jawab, “Kerja kat rumah aje makcik niaga kecil-kecilan”

Makcik: Niaga apa dik? (Terasa kemudaan aku dipanggil adik).

Aku: Jual Gel Amani aje acik untuk sakit lutut dan sendi.

See bila dah tanya tu aku pandailah close sales nanti sebab kebanyakan yang jogging pesara ini majoriti sakit lutut. Ini namanya rezeki berpagi-pagian. Peluh bakar rezeki pun dapat. Alhamdulillah.

Ini pengalaman aku kongsikan dulu aku sangatlah pemalas nak jogging waktu pagi ini, bukan apa dah bangun selepas subuh mesti akan lena balik sebab dalam otak fikir , “Aku dah tak perlu nak punch card” . Ini insuran paling besar aku bagi pada diri sendiri, bermalasan. Tapi kesannya otak aku memang akan jadi sangat tepu dan sangat malas nak buat apa-apa. Nak menulis lagilah terasa malas, ada idea tapi tulis sikit aje dah berhenti, stuck atau tersangkut macam itu sahaja.

Semenjak aku dah bermula jogging waktu pagi ini memang terasa sangat kelainan, otak nak kata idea tu mencurah-curah juga dan aku dapat fokus pada apa yang aku nak buat. Lemak off course lah terbakar kan dan masa pagi ini metabolisme badan tinggi dan memudahkan kerja membakar lemak degil yang dah 30 tahun aku simpan. So lemak aku relakan kau pergi, kau pergilah lemak kepada sesiapa yang pemalas.. Aku ceraikan kau lemak talak tiga no cina buta ya..

Dulu aku jenis yang agak susah nak tidur malam, mesti nak layan cerita entah apa-apa semata-mata nak kasi mata lelap. Alhamdulillah semenjak aku jogging pagi ini aku dapat rasa jam 11 malam sahaja mata dah mulu kuyu dan pastinya akan sangat lena. Malam waktu untuk badan berehat dan pagi bila bangun sangat segar badan dan takda nak bermalasan untuk Solat Subuh. Aku ada borak juga dengan seorang uncle India umur 53 tahun (geng jogging), dulu dia jenis yang ada masalah kesihatan kencing manis dan darah tinggi dan sangat sukar tidur malam. Tapi semenjak jogging pagi selama 1 jam setiap hari masalah kesihatan itu sudah dapat dikawal dan malam sangat lena tidur, dan bila dia tak dapat nak jogging pagi aje badan dah rasa lain macam. It’s real story real people, orang lain boleh takkan kita tak boleh. Betul tak?

Rasanya itu sahaja yang aku nak kongsikan pasal ini sebabnya aku suka jogging waktu pagi. Moga dapat dijadikan sumber inspirasi untuk lebih aktifkan dan cergaskan diri. Bawalah bersama ahli keluarga dan sahabat handai, bila sihat cergas insyaAllah banyak manfaat lain akan dapat.

Anda boleh mengikuti lebih banyak tip menguruskan badan secara percuma di blog Tengku Asmadi.


AirAsia Tarik Semua Penjualan Tiket Penerbangan Daripada Traveloka Serta Merta

AirAsia kini telah mengumumkan keputusan untuk menarik penjualan tiketnya secara kekal daripada Traveloka iaitu ejen tempahan tiket dalam talian. Keputusan tersebut diambil berikutan ketiadaan penerbangan dari AirAsia Indonesia di laman Traveloka telah menjejaskan kerjasama syarikat berkenaan dengan Traveloka.

Menurut Pengarah Presiden AirAsia Indonesia, Dendy Kurniawan, pihak Traveloka tidak memberikan penjelasan rasmi mengapa ketiadaan penerbangan dari AirAsia Indonesia dalam Traveloka buat kali kedua dalam tempoh dua minggu.

Malah, pihak Traveloka juga mengamalkan sikap pilih kasih berikutan ketiadaan beberapa penerbangan AirAsia Indonesia dan mencadangkan pelanggan untuk memilih penerbangan lain di media sosial.

Following our withdrawal from Traveloka, guests with #AirAsia bookings made via Traveloka may add baggage, meals or seats at https://t.co/nbCiquv4gT. For flight change, refund or to link your @airasiabig ID, please use the chat option on https://t.co/jAqVUq9T7f.

Pengurusan AirAsia telah menarik serta merta semua jualan tiket penerbangan mereka. Kini anda disarankan untuk membuat tempahan tiket melalui laman web rasmi AirAsia atau aplikasi mudah alih AirAsia.

Pihak Traveloka menjelaskan bahawa ketiadaan penerbangan AirAsia di laman web disebabkan oleh sistem syarikat penerbangan tambang murah itu tergendala selama 13 jam. Akan tetapi, kejadian berkenaan berlaku pada 14 hingga 17 Februari lalu sementara insiden kedua pula berlaku pada 2 Mac lalu tanpa sebarang penjelasan walapun sistem AirAsia sudah kembali pulih seperti sedia kala.


Sebab Utama Kenapa Ibu Ini Turun 20kg Dalam Tempoh 3 Bulan. Anda Pasti Tersentuh

Video berdurasi 4.26 minit ini pasti akan menyentuh hati sesiapa yang melihatnya. Ia berdasarkan kisah benar seorang ibu di China yang berusaha untuk menurunkan berat badan sebanyak 20kg hanya dalam masa tiga bulan. Wang Shuan Li telah berbuat demikian bagi tujuan mendermakan buah pinggang beliau kepada anaknya, Dong Wei yang disahkan menghidap uremia. Jom saksikan video pendek ini yang akan membuatkan anda lebih menghargai kasih sayang seorang ibu.


Sebab Utama Kucing Jalanan Jinak Dengan Lelaki Tua Ini Bakal Buat Anda Terharu

Sebelum ini banyak kisah-kisah perkongsian di media sosial tentang individu yang suka beri makan kepada haiwan jalanan. Ini menunjukkan bahawa masih ada individu yang mempunyai rasa sayang terhadap haiwan jalanan ini dan menganggap haiwan tersebut sebagai makhluk Tuhan yang patut disayangi.

Baru-baru ini seorang pengguna media sosial @missrushdi berkongsi di Twitter miliknya mengenai pengalamannya bertemu dengan seorang lelaki tua yang memberi makan kepada kucing-kucing jalanan.

Beliau turut berkongsi video-video yang sempat diambil yang menunjukkan kucing-kucing jalanan tersebut begitu jinak dengan seorang lelaki tua ini. Malah, haiwan-haiwan ini akan lari jika dipegang oleh orang lain.

Today i worked at this one place, there got soooo many cats tapi semua penakut. I datang dekat, they all lari. But then, came this uncle with his motor, semua cats lari datang kat dia!!! SO MANY OK, i’m so jealous!!! They ikut je the uncle. #KitaPowerrr pic.twitter.com/iOu8Vj4fkn

— 𝗔𝘆𝗮́ 🦔 (@missrushdi) September 7, 2019

Dalam perkongsian tersebut, anda dapat lihat keletah kucing-kucing ini yang mengikut kemana sahaja lelaki tua ini pergi. Menurut Tweet tersebut, lelaki tua ini telah mula memberi makan kepada haiwan terbiar di sini sejak beberapa tahun lalu. Apabila dengar sahaja bunyi motornya, kucing-kucing ini akan berkumpul di tempat biasa bagaikan sudah tahu kehadiran lelaki tua ini dalam perjalanan ke tempat tersebut.

I swear this uncle is a cats’ whisperer!!! He can pegang the cats macam tu je but when i try nak pegang, everyone lari. So apparently he’s been feeding those cats for years. Sampai kucing ni semua kenal bunyi motor dia. How magical. #KitaPowerrr pic.twitter.com/zfeyd8W8rg

Mungkin anda boleh mencontohi sikap terpuji lelaki tua ini memberi makan kepada haiwan-haiwan yang anda jumpa di tepi jalan selepas ini. Dibawah kami kongsikan artikel menarik mengenai kucing yang boleh anda baca.

Kajian Mendapati Kucing Lebih Suka Lepak Bersama Manusia Daripada Makan

Bandar Di Jepun Ini Hasilkan Perabot Khas Untuk Kucing Anda

Kucing Ini Bakal Mewarisi Harta Karl Lagerfeld Bernilai RM796 Juta


Sebab Utama Mengapa Air Dijual Dalam Bekas Cantik Ini Di Gelora Bung Karno

Semalam berlangsungnya perlawanan yang ‘panas’ antara Malaysia dan Indonesia untuk kempen kelayakan pusingan kedua Piala Dunia 2022/Piala Asia 2023.

Dalam perlawanan yang penuh debaran semalam, Malaysia menang dengan jaringan 3-2 dan lebih manis, kemenangan tersebut berlaku di stadium keramat Gelora Bung Karno.

Disebalik kekecohan yang berlaku sepanjang perlawanan berlangsung, packaging minuman yang cantik ini juga mendapat perhatian ramai. Menurut pengguna Twitter bernama Arif Billah, ada sebab utama mengapa mereka menggunakan bekas ini untuk menjual air di stadium.

Packaging air minuman yg dijual stadium GBK. Sesuatu yg orang Malaysia boleh belajar dan ambil contoh. Packaging plastik yang tidak membahayakan jika dilontarkan ke arah penonton dan pemain. Air minumannya enak bangattt sih! pic.twitter.com/5yPAlu2Afm

“Packaging air di sana semua begini, dalam plastik begini termasuklah air mineral. Sebabnya? Kerana mereka tahu kelakuan penyokong Indonesia yg suka membaling air ke arah fans lawan dan padang. Plastik sebegini tidak akan mendatangkan kecederaan berbanding botol mineral atau tin,” kata Arif.

Untuk pilihan makanan, ianya tidak banyak berbeza dengan di Malaysia; burger kosong sejuk yang hanya ada sos. “Yang jadi menarik tentang burger ini adalah gadis-gadis cantik persis pelakon sinetron yang akan menjual. Jadi, memang laku walaupun tak sedap,” kata Arif lagi.

Arif adalah antara penyokong Harimau Malaya yang pergi ke Indonesia menyaksikan perlawanan semalam. Beliau sudah pun selamat tiba di Malaysia dan turut rasa bersyukur kerana dapat menonton secara live perlawanan yang penuh debaran semalam.

Ini pula antara kejadian yang berlaku sebelum perlawanan antara Indonesia dan Malaysia semalam yang mendapat perhatian netizen semalam.

Balingan Batu Hujani Ketibaan Penyokong Malaysia Di Stadium Gelora Bung Karno

Pihak Keselamatan GBK Gagal, Jaminan PSSI Tidak Boleh Digunapakai

Hati Saya Lebih Sakit Melihat Kekecohan Penyokong – Andritany Ardhiyasa


Tawarkan Lebih Banyak Baucer Dan Diskaun, Ini Sebab Utama PGMall Menjadi Pilihan Ramai

Sejak bermulanya Perintah Kawalan Pergerakan (PKP) di Malaysia yang membuatkan orang ramai sering berada di rumah, dapat dilihat trend orang ramai dalam berbelanja berubah secara drastik.

Jika sebelum ini orang ramai lebih selesa untuk membeli barangan di pasaraya, kini platform e-commerce semakin menjadi pilihan sehinggakan membeli barangan dapur juga turut dipesan melalui platform online.

Dalam pada orang ramai ghairah berbelanja secara online, PGMall selaku laman e-commerce nombor satu negara dan juga satu-satunya platform e-commerce tempatan sedang mengadakan promosi besar-besaran sempena Hari Raya yang bakal tiba. Bukan itu sahaja, laman ini juga turut tersenarai sebagai top 3 laman e-commerce paling ramai dilawati pengguna Malaysia menurut laporan suku pertama iPriceinsight 2020 ketika ini.

Sememangnya sangat rugi jika anda tidak mengambil peluang yang sangat menarik ini. Jom kami kongsikan kepada anda tawaran menarik yang ditawarkan PGMall pada kali ini.

Menerusi promosi sempena Hari Raya yang bakal tiba, PGMall mahu beri anda baucer diskaun RM15 buat semua pelanggan baru yang berbelanja sebanyak RM40 dan ke atas. Bukan itu sahaja, pelanggan sedia ada turut ditawarkan diskaun sebanyak RM10 untuk setiap pembelanjaan bermula daripada RM60 ke atas.

Buat anda yang berbelanja sehingga RM250 dan ke atas, anda turut berpeluang menerima diskaun sebanyak 15% dengan jumlah sehingga RM50. Untuk pengetahuan anda baucer ini cuma tersedia adalahh terhad. Dalam erti kata lain, ayuh kita segera shopping di PGMall untuk dapatkan baucer terhad ini.

Menerusi perbelanjaan di PGMall, anda bukan sahaja dapat menjimatkan perbelanjaan menerusi baucer, malah penggunaan beberapa platform pembayaran terpilih juga membolehkan anda menerima rebat sewaktu berbelanja.

Hadir bekerjasama dengan PGMall, anda berpeluang mendapat rebat sebanyak 20% untuk setiap perbelanjaan melebihi RM30 menerusi penggunaan Maybank QRPay dimana berpeluang memperoleh diskaun sehingga RM40 untuk dua kali tebusan. Promosi terhad ini cuma ditawarkan bermula 4 Mei sehingga 26 Jun 2020.

Touch ‘n Go ewallet pula turut menawarkan rebat yang tinggi buat anda dengan penawaran e-voucher cashback sehingga RM40. Anda berpeluang mendapatkan satu e-voucher cashback setiap minggu untuk setiap perbelanjaan serendah RM10 sahaja. Promosi ini berlangsung sehingga 28 Jun 2020.

Menerusi Celcom exclusive, rebat sebanyak 20% antara yang ditawarkan dengan minimum perbelanjaan serendah RM20 sahaja buat setiap pembeli. Rebat eksklusif ini cuma ditawarkan buat 500 pelanggan Celcom pertama sahaja setiap bulan. Ketahui lebih lanjut mengenai tawaran hebat daripada Celcom ini menerusi aplikasi Celcom Life.

Air Asia juga tidak melepaskan peluang untuk bekerjasama dengan PGMall dalam menawarkan dua kali ganda BIG points buat para pelanggan yang berbelanja di PGMall. Bukan itu sahaja, para pelanggan turut berpeluang menggunakan BIG Points untuk berbelanja di PGMall. Promosi menarik ini sedia ditawarkan bermula 1 Mei sehingga 31 Mei 2020.

Menawarkan seleksi promosi barangan, rebat yang pelbagai serta baucer yang banyak, pasti persiapan Hari Raya anda akan lebih meriah tanpa perlu berbelanja besar. Lebih menarik, anda berpeluang dapatkan hampir kesemua kelengkapan raya anda pada tahun ini pada sebuah platform sahaja iaitu PGMall.

Apa tunggu lagi? Jangan lepaskan peluang berbelanja di PGMall untuk segera dapatkan baucer terhad ini. Anda boleh klik di sini untuk ke laman PGMall. Pastinya anda tidak lagi beralih ke laman e-commerce lain jika anda sudah mulai berbelanja di PGMall.

Ketahui juga dengan lebih lanjut mengenai kenyataan mufti yang mewajibkan Umat Islam untuk menyambut Aidilfitri pada tahun ini.

Umat Islam Wajib Sambut Aidilfitri, Dinasihatkan Tangguh Untuk ‘Beraya’

Celcom Tawar 100,000 Telefon Pintar Percuma Sempena Musim Perayaan


Sebagai Cikgu, Inilah 7 Hadiah Yang Seronok Diterima Sempena Hari Guru

Semalam sewaktu di dalam kelas, seorang murid mendekati saya. Dia lalu bertanyakan soalan.

“Sempena apa ni?” soal saya meskipun sudah boleh mengagak.
“Hari guru,” jawabnya.

“Tak payahlah berhadiah-hadiah. Kamu belajar betul-betul,  tak main-main kat sekolah ni pun cikgu dah cukup syukur dah,” balas saya

“Ala. Cepatlah cikgu. Esok saya dengan mak saya nak pegi beli hadiah ni,” desaknya.

“Nantilah cikgu bagitahu”, balas saya sambil terus berjalan mengelilingi kelas dan memantau anak- anak yang sedang tekun menyiapkan latihan.

Dan hari ini saya berusaha menyiapkan senarai hadiah yang saya rasa cukup – cukup berbesar hati sekiranya ingin diberi oleh anak murid saya. Dan saya rasa rakan-rakan guru yang lain pun akan seronok jika hadiah sebegini yang diberi.

Cukup seronok cikgu kalau anak murid cikgu hadiahkan berkotak-kotak pensil 2B ini sebab anak- anak murid cikgu ni memanjang asyik hilang pensil.

Lepas sekotak-sekotak cikgu beli yang baru seminggu dah habis 10 batang. Pensil yang cikgu ‘rembat’ selepas kursus atau bengkel di hotel pun dah licin.

Jadi kalau anak murid cikgu hadiahkan cikgu pensil berkotak-kotak, bolehlah diguna bersama-sama dalam bilik darjah. Cikgu pun tak perlu risau lagi kalau anak murid cikgu hilang pensil.

2. Pensil warna Steadler atau Faber Castle

Asal mintak dikeluarkan pensel warna maka ramailah anak murid cikgu yang mencebikkan bibir. Masing-masing tak bawaklah, hilang, kawan pinjam dan macam-macam lagi.

Ada yang keluarkan dari dalam beg dan diletak atas meja tapi bila dibuka ada lah dua ke tiga batang warna sahaja yang tinggal. Koordinasi mata dan tangan anak- anak murid cikgu ni masih lemah. Sebab tu tulisan pun bukan tahap cakar ayam lagi dah tapi cakar yang tak dapat dikenal pasti spesiesnya.

Kalau anak murid cikgu ramai-ramai hadiahkan pensil warna berkotak-kotak, bolehlah cikgu bekalkan setiap kumpulan sekotak pensil warna. Barulah tak ada lagi murid yang menganga bila diminta mewarna.

Kenapa nak jenama steadler atau faber castle ni cikgu? Mahal ni. Sebab kalau pakai pensil warna yang biasa-biasa tu nanti kamu kena tekan kuat-kuat dan akan cepat memenatkan tangan kamu. Nanti kamu pun dah taknak mewarna sebab sakit tangan.

Sekarang sekolah dah tak pakai kapur. Tak macam dulu-dulu. Bagus sebab tak berdebu. Cuma ‘segan’ sikit sebab harga isian semulanya pun boleh tahan harganya.

Selalunya sebulan akan kering lima atau enam batang pen marker yang pelbagai warna ni. Kalau anak murid cikgu hadiahkan pen marker ni maka bolehlah cikgu kembali menconteng papan putih kelas dengan pelbagai warna. Seronok sikit anak murid cikgu membaca dan belajar.

Ish. Biar betul cikgu? Betul. Kita perlu banyak kertas A4. Kalau setiap anak murid cikgu bagi kertas A4 seorang satu rim pun lagi bagus. Boleh cikgu guna untuk fotostat latihan untuk kamu banyak-banyak.

Tak perlu cikgu pergi fotostat di kedai –kedai kat luar tu. Penguasaan kemahiran membaca dan menulis anak- anak cikgu ni masih lemah. Perlu banyak latihan. Tidak memadai dengan hanya bergantung pada buku aktiviti yang sedia ada yang diberikan sekolah.

Makin banyak kertas A4, makin banyak latihan yang kita boleh buat. Lagi cepatlah kamu pandai membaca dan menulis insya-Allah. Kenapa 70g pulak cikgu? Mesin fotostat kat sekolah kalau pakai 80g asyik sangkut. Cikgu pun tak tahu kenapa.

Dalam kepala cikgu ni macam- macam benda nak buat. Macam tahun-tahun sebelum ni cikgu sediakan setiap murid mini white board yang cikgu buat dari kertas A4 putih yang di-laminate.

Dan cikgu bekalkan bersama pen marker mini yang cikgu beli kat Daiso. RM 5 untuk 5 batang. Tahun lepas ‘kopak salak’ cikgu bila anak murid cikgu suka sangat menulis atas mini white board tu. 3 hari sekali nak tukar pen marker. Huhuhu dan tak sampai sebulan dah kena buat baru mini whiteboard tu sebab dah hitam dan tak boleh dibersihkan lagi. Tapi hasilnya bagus.

Anak-anak murid semuanya suka menulis dan melukis. Bila cikgu takde pun diam je semuanya khusyuk menulis, menyalin dan melukis. Sebab tu kalau kamu nak hadiahkan cikgu plastik laminate ni bolehlah cikgu teruskan projek cikgu ni.

Ini paling mudah. Tak kira yang berapa harga dia atau berapa batang nak bagi pun ok. Memang confirm pakai 2 batang setiap bulan.

Tambah-tambah lagi musim exam. Cikgu-cikgu ni kalau tak ada pen hitam boleh hidup lagi, tapi kalau takde pen merah memang menggelupur.

Kamu selalu dapat cop kat buku kamu bila dah siap latihan kan. Haaa. Cop yang macam tu lah. Yang ada tulis bagus, gambar piala, bintang atau hadiah dan macam- macam gambar lagi yang menarik.

Rakan-rakan kamu pun suka sangat kalau dapat cop tu dalam buku latihan mereka. Jadi kalau cikgu ada banyak cop tu bolehlah cikgu tukar-tukar cop setiap minggu. Anak-anak murid cikgu pun seronok buat latihan sebab boleh dapat macam-macam cop bila dah siap latihan.

Jadi kalau kamu nak juga belikan hadiah untuk cikgu sekolah rendah di hari guru, inilah antara cadangan yang cikgu sediakan. Tak payah pasu punga, bingkai gambar, cawan tembikar atau kotak bunyi-bunyi. Tak ada tempat dah cikgu nak simpan semua tu.

Tapi kalau nak belanja KFC pun ok. Pastikan ayam ada 40 ketul kat dalam tu. Kita makan sama-sama dalam kelas. Kalau tak cukup 40 ketul kamu ambik kentang putar dengan coslow tu. Ayam bagi cikgu. Kalau tak nanti merajuk-rajuk pulak tak cukup ayam.

Cikgu dahulukan sebarang hadiah dari kamu dengan ucapan terima kasih. Tak bagi pun tak apa tau. Jangan paksa mak ayah pergi beli hadiah pulak.

Agak-agak kalau bagi senarai macam ni kat anak murid tahun 1 ni dia baca ke tak panjang-panjang ni?

Asmadi Abdul Samad
Anak ajak beli hadiah juga.

Baca lagi: ‘Hari Ini Saya Baik, Nanti Cikgu Beritahu Mak?’ Soalan Murid Nakal Yang Mengubahku


Sebagai Persediaan Penganjuran Sukma 2026, Kelantan Bakal Bina Pusat Akuatik Patuh Syariah

Jika sebelum ini ada pawagam patuh syariah di Terengganu, kini Kelantan pula bakal membina sebuah pusat akuatik patuh syariah dalam masa terdekat sebagai persediaan menjadi tuan rumah bagi temasya Sukan Malaysia (Sukma) kali ke-22.

Menurut laporan, Sukma yang dijadualkan berlangsung pada 2026 dan kerajaan negeri telah memperuntukkan lebih RM20 juta untuk pembinaan pusat akuatik itu. Difahamkan, pembinaan pusat akuatik tersebut akan dilakukan di Islamic City Centre, Tiong.

Menurut Pengerusi Jawatankuasa Belia, Sukan dan Badan Bukan Kerajaan negeri Wan Roslan Wan Hamat berkata pembinaan kompleks renang itu akan mengikut spesifikasi untuk acara renang yang melibatkan pelbagai kategori.

Malah, ia akan digunakan untuk lelaki dan wanita mengikut jadual dengan mematuhi syariah. Tambahnya, Kelantan menyasarkan pingat emas bagi acara renang pada temasya sukan itu dengan mempertaruhkan 20 atlet muda (10 lelaki dan 10 wanita) dari Akademi As-Sibahah.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Pembinaan Sudah 80% Siap, Netizen Teruja Mahu Panjat 250 Anak Tangga Di Putrajaya Steps

Pengemis Di Lampu Isyarat Makin Ramai, Pendedahan Lelaki Ini Buka Mata Netizen

Berderai Air Mata, Loca B Terkilan Anak Masih Belum Dapat Kewarganegaraan Malaysia


Sebagai Protes Terhadap Kekejaman Di Palestin, DragonForce Malaysia Lancarkan #OpsPetir Terhadap Israel

Beberapa hari yang lalu, kita mendengar berita tentang saudara seislam kita di Palestin yang dibantai oleh askar Israel di dalam bulan mulia ini. Tindakan keji mereka ini sememangnya dikutuk oleh ramai orang.

Susulan itu, DragonForce Malaysia iaitu sebuah organisasi pengodam tempatan tampil melancarkan #OpsPetir bagi menunjuk protes terhadap kekejaman rejim Zionis di Palestin. Difahamkan operasi serangan ini menyasarkan laman-laman sesawang yang berpengakalan dari negara itu.

Berdasarkan maklumat yang dikongsikan menerusi platform Telegram, pihak DragonForce berjaya mengodam sebuah laman sesawang universiti swasta terkemuka di sana. DragonForce Malaysia bersama mereka yang berkemahiran telah menjalankan #OpsPetir sejak pagi semalam.

Perkara ini sekaligus telah membuatkan sebahagian individu di negara itu ‘koyak’ terhadap serangan baru-baru ini. Setakat ini, laman sesawang itu masih gagal diakses kerana terjejas teruk dek serangan Ddos berskala besar.

Pihak DragonForce Malaysia juga mengatakan misi #OpsPetir ini bakal berlangsung sehingga bulan Syawal kelak. Sebagai sokongan, anda boleh menitip doa buat saudara kita dan juga para pejuang agama agar mereka diberi keselamatan dan juga kemenangan melawan kezaliman Zionis.


Sebagai Tanda Hormat, Kerajaan Egypt Adakan Perarakan Mewah Untuk 22 Mumia Firaun Diraja

Perarakan secara besar-besaran membawa 22 mumia kerajaan Mesir kuno dalam kapsul khas di ibu negara Kaherah ke muzium baru pada hari Sabtu yang lalu telah menimbulkan rasa seram dan takjub para orang ramai. Konvoi panjang itu telah membawa 18 raja dan empat ratu yang kebanyakannya berasal dari Kerajaan Baru Mesir Kuno.

Perarakan berlangsung dari Muzium Mesir di Tahrir Square di tengah Kaherah ke Muzium Nasional Tamadun Mesir di Fustat, kira-kira 5 km ke tenggara. Pihak berkuasa telah bertindak menutup sepanjang jalan di sekitar Sungai Nil untuk upacara yang gah ini.

“Sebanyak 22 buah keranda berisi mumia (Firaun) yang pernah memerintah kerajaan Mesir kuno. Ada juga dikalangan firaun itu yang dilaknat oleh Allah seperti Ramsis II yang ditelan oleh Laut Merah kerana mengejar Nabi Allah Musa. Sebenarnya Mumia yang ada dalam muzium Tahrir tu banyak bukan hanya yang berarak. Tapi disebabkan yang berarak tu yang terkenal dan merupakan Pemerintah Mesir (Raja) suatu ketika dahulu itu yang lain macam gahnya [perarakan] dia,” kata Budak Kairo dalam ciapannya.

Mesir pada hari ini mencatat sejarah baharu apabila mumia-mumia yang berada di Muzium Tahrir, Kaherah dipindahkan ke Muzium baru di Fustat, Kaherah.

Meremang woi tengok. Macam manusia hidup dia punya perarakan tu. pic.twitter.com/wBXpkcAqoa

— Budak Kairo (@BudakKairo) April 4, 2021

Difahamkan, konvoi berskala besar ini dirancang untuk membangkitkan minat terhadap koleksi barang antik Mesir yang kaya dengan sejarah dan budaya. Ini juga adalah salah satu jalan oleh kerajaan Egypt untuk menarik minat pelancong hadir ke berkunjung ke muzium setelah wabak COVID-19 memberi kesan yang besar kepada sektor pelancongan di sana.

Ketika para mumuia diraja ini tiba di muzim, kedengaran bunyai meriam dilepaskan sebanyak 21 kali sebagai tanda rasmi bahawa mumia diraja ini sudah tiba dan sebagai salah satu simbol penghormatan. Presiden Mesir, Abdel Fattah al-Sisi juga kelihatan berdiri ketika mumia itu diarak dalam sebuah kenderaan yang dihiasi dengan motif emas dari zaman firaun. Selain itu, ketua-ketua Pertubuhan Kebudayaan Bangsa-Bangsa Bersatu UNESCO dan Pertubuhan Pelancongan Dunia turut hadir dalam upacara tersebut.

Ahli arkeologi Mesir, Zahi Hawass mengatakan, setiap mumia telah dimasukkan ke dalam kapsul khas yang diisi dengan nitrogen untuk memastikan perlindungan. Mereka diangkut dengan kenderaan yang dirancang untuk membawanya dan memberikan kestabilan ketika bergerak dari Muzium Mesir di Tahrir Square di tengah Kaherah ke Muzium Nasional Tamadun Mesir di Fustat.

“Kami memilih Muzium Peradaban kerana kami ingin, untuk pertama kalinya, mempersembahkan mumia dengan cara yang beradab, berpendidikan, dan bukan untuk hiburan seperti Muzium Mesir,” kata Hawass, dipetik oleh Reuters.

Ahli arkeologi menemui mumia ini dalam dua kumpulan di kompleks kuil mayat Deir Al Bahari di Luxor dan di Lembah Raja yang berdekatan dari tahun 1871. Mumia tertua adalah Seqenenre Tao, raja terakhir Dinasti ke-17, yang memerintah pada abad ke-16 SM dan dianggap telah mengalami kematian yang ganas. Perbarisan itu juga menampilkan mumi Ramses II, Seti I, dan Ahmose-Nefertari.

“Dengan melakukan seperti ini, dengan keagungan dan keadaannya yang luar biasa, mumia mendapat haknya. Ini adalah raja-raja Mesir, ini adalah firaun. Jadi ini adalah cara untuk menunjukkan rasa hormat,” kata ahli Mesir di Universiti Amerika di Kaherah, Salima Ikram.

Kepala patung firaun yang dicuri telah dilelong dengan harga RM20 juta. Klik pautan di bawah untuk membaca.

Kepala Patung Firaun Yang ‘Dicuri’ Telah Dilelong Dengan Harga RM20 Juta

Patung Firaun Ramses II Berusia Lebih 3000 Tahun Dijumpai Tertanam Di Kawasan Setinggan Cairo